text:
Samtyktar á aðalfundi 22. februar 2003, seinast broyttar á aðalfundi 28. desember 2016.
Navn og endamál
§ 1. Navn felagsins er Róðrarfelagið Knørrur. Heimstaður felagsins er Tórshavn.
§ 2. Endamál felagsins er at skapa umstøður hjá limunum at vera við í kappróðri og øðrum róðri, at virka fyri trivnaði millum limir felagsins og at virka til frama fyri rógving sum ítróttagrein.
Innliman og útliman
§ 3. Ein og hvør persónur, virki, felagsskapur og annað, ið hevur áhuga fyri róðri, og sum vil virka fyri endamáli felagsins, kann gerast limur í felagnum. Umsókn um innliman skal sendast nevndini í felagnum.
Stk. 2. Hóast limurin verður innlimaður í felagið í miðjum roknskaparári, skal hann gjalda fult limagjald fyri tað roknskaparárið, sum hann verður innlimaður.
Stk. 3. Nevndin í felagnum kann nokta at lima inn persónar, tá ið serligar orsøkir tala fyri hesum, og tá ið meiri enn helmingurin av nevndarlimunum atkvøður fyri at nokta persóninum innliman. Um so er, at umsøkjarin vil tað, skal avgerðin um at nokta innliman verða tikin upp til atkvøðugreiðslu á fyrstkomandi aðalfundi.
Stk. 4. Persónur, sum hevur limað seg út úr felagnum, ella sum er vorðin útlimaður, kann bert verða innlimaður aftur, tá ið møgulig skuld til felagið er goldin.
§ 4. Umbøn um útliman úr felagnum skal verða fráboðað nevndini. Limurin er útmeldaður frá tí degi, umbønin um útliman er nevndini í hendi, ella møguligum seinni degi, um limurin vil hetta.
Stk. 2. Nevndin í felagnum kann útlima ein lim, um hesin brýtur viðtøkur felagsins, aðalfundarsamtyktir, ella noktar at gera eftir boðum frá nevndini. Eisini kann nevndin útlima ein lim, um nevndin heldur, at hesin við gerðum sínum skaðar felagið ella umdømið felagsins. Um so er, at umsøkjarin vil tað, skal avgerð nevndarinnar um útliman verða tikin upp til atkvøðugreiðslu á fyrstkomandi aðalfundi.
Stk. 3. Nevndin kann tó uttan ávaring útlima lim, sum ikki hevur goldið limagjaldið tríggjar mánaðir eftir, at gjaldið er fallið.
Stk. 4. útliman eftir stk. 2 ella stk. 3 skal verða fráboðað liminum skrivliga.
Aðalfundur
§ 5. Aðalfundurin er ovasti myndugleiki felagsins og verður hildin eina ferð árið. Aðalfundurin hevur, umframt mál, sum nevndin setur á skrá, hesa dagsskrá:
1. Val av orðstýrara og fundarskrivara
2. Formansfrágreiðing frá farna ári
3. Góðkenning av roknskapi
4. Innkomin mál
5. Val av nevnd, tiltakslimum og grannskoðara
6. Ymiskt
Stk. 2. Uppskot frá limunum til atkvøðugreiðslu á aðalfundi skulu vera nevndini í hendi í seinasta lagi sjey dagar fyri aðalfundin. Øll innkomin uppskot, ið skulu til atkvøðugreiðslu á aðalfundinum, verða fráboðað limunum skrivliga í seinasta lagi fýra dagar, áðrenn aðalfundurin verður hildin.
Stk. 3. Nevndin kallar inn til eykaaðalfund eftir tørvi, og skal hon kalla inn, um í minsta lagi ein triðingur av limum felagsins skrivliga seta fram áheitan um hetta. Í tí føri skal eykaaðalfundurin verða hildin í seinasta lagi seks vikur eftir, at nevndin hevur fingið skrivligu áheitanina.
Stk. 4. Innkalling til aðalfund ella eykaaðalfund verður í seinasta lagi tvær vikur fyri fundin kunngjørd í fjølmiðlum, limablaði ella við serligum skrivi, ið verður sent limunum.
Stk. 5. Kallað kann bert verða til ein aðalfund í senn. Er neyðugt við eykaaðalfundi, kann ikki verða kallað inn til henda fund, fyrr enn vanligi aðalfundurin er lokin.
§ 6. Allir limir felagsins kunnu koma á aðalfund. Bert limir, ið eru møttir á aðalfundi, kunnu atkvøða.
§ 7. Atkvøðugreiðslur verða avgjørdar við vanligum meiriluta, um ikki annað er ásett í hesum viðtøkum. Stendur á jøvnum, er uppskotið fallið. Hvør limur hevur eina atkvøðu.
Nevnd
§ 8. Aðalfundurin velur eina nevnd við í minsta lagi fimm og í mesta lagi sjey umboðum at hava dagligu leiðsluna í felagnum. Nevndin skipar seg sjálv við formanni, næstformanni, kassameistara, skrivara og vanligum nevndarlimum. Nevndarlimirnir verða valdir fyri eitt tvey ára skeið – tríggir í líkaárum og tveir í ólíkaárum. Tveir tiltakslimir verða valdir at sita eitt ár í senn.
Limagjald og roknskapur
§ 9. Aðalfundurin ásetir limagjaldið fyri komandi ár, og limagjaldið skal vera goldið í seinasta lagi tann 25. apríl í hesum ári. Vil persónur lima seg inn sum hvílandi lim í felagið eftir tann 25 apríl, verður gjaldsfreistin ein mánaður. Vil persónur lima seg inn sum virknan lim eftir 25 apríl, verður limagjaldið at gjalda beinanvegin.
Stk. 2. Limagjaldið kann vera ymiskt fyri ymiskar limabólkar, t.d. virknar og hvílandi limir, og aðalfundurin kann eisini áseta serligt limagjald fyri virkir, felagsskapir og annað.
§ 10. Roknskaparárið er álmanakkaárið.
Stk. 2. Roknskapurin skal fyri aðalfundin vera grannskoðaður av tí grannskoðara, ið varð valdur á seinasta aðalfundi. Grannskoðarin skal vera løggildur. Grannskoðarin kann ikki vera nevndarlimur.
Stk. 3. Stk. 2 kann ikki broytast uttan við samtykt frá tveimum fylgjandi aðalfundum, har eitt ár er ímillum hvønn fundin.
Keyp og søla av ogn
§ 11. Aðalfundurin tekur avgerð um keyp og sølu av ognum, ið hava eitt virði oman fyri kr. 60.000. Nevndin tekur avgerð um keyp og sølu av øðrum ognum.
Tekning og skuldbinding
§ 12. Felagið verður bundið við undirskrift hjá formanni og einum nevndarlimi ella við trimum nevndarlimum í felag.
Stk. 2. Limir felagsins hefta ikki persónliga fyri skuldbindingar hjá felagnum.
Álitisfólk
§ 13. Bátsmanningar felagsins skulu velja sær bátsformann, ið skal virka sum talsmaður fyri manningina.
Stk. 2. Nevndin velur eitt umboð í Áhugafelagið ólavsøkuróður í eitt tvey ára skeið, fyrstu ferð í 2015. Umboðið nýtist ikki at vera partur av nevndini í Róðrarfelagnum Knørri.
Stk. 3. Nevndin velur ein ella fleiri manningavørðar til ungdómsmanningarnar. Hesir tryggja sær, at manningar fáa góðar venjingarvanar og eru teimum til handa frá venjingarbyrjan til kappingarlok.
Viðtøkubroyting
§ 14. Til at broyta hesar viðtøkur krevst, at meiri enn helmingurin av limunum, sum møttir eru á aðalfundi, atkvøða fyri hesum. Tó er undantikin grein 15, sum krevur somu mannagongd sum við avtøku av felagnum.
Avtøka
§ 15. Til at taka felagið av krevst, at meiri enn helmingurin av øllum limum felagsins atkvøða fyri hesum á aðalfundi. Fæst slíkur meirluti ikki, kann nevndin kalla inn til nýggjan aðalfund, og kann felagið tá verða avtikið, um meiri enn helmingurin av teimum limum, sum møttir eru á aðalfundinum, atkvøða fyri hesum.
Stk. 2. Verður felagið avtikið, velur aðalfundurin avtøkustjóra at gera upp ogn og skuld felagsins. Nettoogn felagsins verður síðan latin Neyðhjálp Fólkakirkjunnar.
Gildiskoma
§ 16. Hesar viðtøkur koma í gildi beinanvegin, sum tær eru samtyktar á aðalfundi. Samstundis fer úr gildi Lóg fyri Róðrarfelagið Knørr.


c: text/html

text:
Eitt av stóru steypaliðunum seinastu árini, EB/Streymur, er okkara næsta mótstøðulið tá fjórðingsfinalurnar um ársins Løgmanssteyp skulu avgreiðast. Lutakastið um hvussu spælast skal í næsta umfari í Løgmanssteypinum varð avgreitt í 3-2 sendingini hjá KVF mánakvøldið. Vit sleppa veruliga
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
Tað er tápulig gudsdýrkan at gera gudstænasturnar meiri umráðandi enn Guð.
William Shakespear

robotstxt: allowed

filter: keep


text:
Hallur av Rana 27.07.2015 (08:19)
Torkil Veyhe vann Volvo Kring Føroyar
Í gjár var seinasti teinurin í Volvo Kring Føroyar súkklaður, tá kappast var í høvuðsstaðarøkinum. Fyrradagin eydnaðist tað Dávur Magnussen, sum tann fyrsti, at vinna á Torkil Veyhe, men á seinasta degnum sló Torkil fast, at hann er Føroya besti súkklari.
Sambært JN.fo, so legði Torkil seg á odda longu aftaná ein 1 kilometur. Dávur Magnussen gjørdi eina roynd at elta honum, men mátti skjótt geva skarvin yvir, og legðist aftur við restina av feltinum.
Sum so mangan áður í kappingini, so kom Torkil Veyhe trillandi púra einsamallur um málstrikuna, fýra minuttir frammanfyri feltið. Dávur Magnussen, hóast hann ikki megnaði at bjóða Torkili av í dag, kom á mál sum nummar tvey, meðan veteranurin Gunnar Dahl Olsen endaði nummar trý.
Við fýra sigrum út av fimm umførum, vann Torkil Volvo Kring Føroyar 2015. Veyhe brúkti 12 tímar og 51 minuttir at súkkla teir 460 kilometrarnar í kappingini, meðan nummar tvey, Guðmundur Joensen, endaði 20 minuttir aftanfyri. Nummar trý, Bjarke Vodder Nielsen, var 35 minuttir aftanfyri Torkil Veyhe.
Dávur Magnussen, ið vann tá súkklað var á Suðuroynni, vann kappingina um fjallatroyggjuna.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Selt partabrøv fyri knappliga 400 milliónir krónur22-09-2006
Áhugin at keypa partabrøv í Føroya Sparikassa seinastu uml. tvær vikurnar hevur verið sera stórur
ICEX partur av norðurlendskum børssamtaki19-09-2006
Íslendski virðisbrævamarknaðurin verður helst partur av norðurlendska OMX-samtakinum í nærmastu framtíð. OMX-samtakið eigur virðisbrævamarknaðirnar í Danmark, Svøríki, Finnlandi og baltisku londunum
Exista í størstu notering á ICEX18-09-2006
Á fyrsta sinni er nú møguligt at handla partabrøv í íslendsku fyritøkuni Exista á ICEX-virðisbrævamarknaðinum. Samband er millum Føroya Sparikassa og Exista gjøgnum ognarpart Sparikassans í Spron
Tólv nýggir næmingar12-09-2006
Ikki færri enn 12 nýggir næmingar eru farnir í læru hjá Føroya Sparikassa. Lærutíðin er eitt bland av skúlagongd og arbeiði
Sparikassa-partabrøv: Føroya størsta partabrævasøla byrjar í dag11-09-2006
Í dag byrjar Sparikassagrunnurin sína sølu av partabrøvum í Føroya Sparikassa. Talan er uttan iva um størstu partabrævasølu av sínum slag í Føroyum. Nominelt skulu seljast partabrøv fyri góðar 69 mió. kr. í einum ella fleiri umførum. Partabrøvini umboða eitt virði uppá uml. 228 mió. kr. við kursinum á 330. Øll hava møguleika at keypa partabrøvini. Partabrævasølan er liður í, at Sparikassin ætlandi verður børsskrásettur næsta ár


text:
Jólini nærkast við hvørjum. Nú eru vit komin nakrar dagar inn í jólamánaðin. Tað er kalt úti, jólapyntið er bæði úti á gøtunum og í vindeygum, men ikki er kavin follin enn. Tendrar ein útvarpið, so hoyrast jólasangir í heilum.…
Tað er ikki lætt at fyristilla sær nú á døgum, men fyrr vóru tað bert hvít fólk ið spældu filmar og seriur. Var nakar av aðrari farvu við, so vóru tey í stereotypiskum rollum, sum m.a. tænarar. Hetta var tó…
Tað er nú heilt sikkurt at Independence Day 2 verður til veruleika. Bæði Bill Pullman og Jeff Goldblum hava víst áhuga fyri filminum, men onki er sikkurt enn við Will Smith. Roland Emmerich hevur úttalað seg, at filmurin verður gjørdur…
Àðrenn vit kendu hann sum Walter White, var Bryan Cranston pápin, Hal, í Malcolm in the Middle. Skemtisøgan hevur gingið runt á netinum, at Walter White úr Breaking Bad fór í “witness protection” og endaði sum pápin í óstyriligu familjuni…
Nú How I Met Your Mother koyrir á síðstu sesong, eru ætlanir at gera eitt spinoff. Tað eru skapararnir handan upprunaligu seriuna, Carter Bays og Craig Thomas, ið gera komandi seriuna. Søgan skal fyriganga frá kvinnuliga sjónarhorninum og kallast How…
Ein kann ikki siga annað, enn at tað gongur strálandi hjá Seth MacFarlane. Fyri stuttum kom hann við sínum fyrsta filmi, Ted, ið hevði eina inntøku á 2,5 milliardir krónur. Umframt hetta hevur hann seriurnar Family Guy, American Dad og…
1. Under the Dome Grundað á bókina hjá Stephen King við sama navni. Ein lítil bygd, í eystur partinum av U.S.A, verður umringað av einum ósjónligum skjøldri. Flestu fólkini í bygdini byrja at óttast, meðan nøkur royna at loysa gátuna…
Tagged with: Agents of S.H.I.E.L.D.
, Agents of Shield
, Almost Human
, Bill Skarsgård
, Eli Roth
, Hemlock Grove
, Joss Whedon
, Laura Prepon
, OitNB
, Orange is the New Black
, Under the Dome
Posted in Nýggjheitir


text:
frid viðmerkti her:
“Ja eitt super FM. Tillukku, vit eiga góðar og evnaríkar svimjarar…Latið okkum gera alt so gott fyri teir so teir hava hug at halda fram..
UM 2007 verður so síðst í mánaðinum, eitt sindur øvugt at hava UM eftir FM.
Men hvar verður UM, onkur segði í Vági, tað fái eg ikki at passa, tí mær vitandi eru ikki el tíðir har ?
Fyri ca. einum árið síðan bleiv viðtikið á SSF fundi í Havn at allar meistarakappingar skullu verða við el tíðum, og sjálvandi skal tað tað, alt annað er a ov tilfeldugt.”


text:
- Tíðindi, mentan og ítróttur
Avgerðin hjá Róðrasambandinum er óheppin
Tak niður
Í gjár vóru hvirlurnar í støðum upp í 18 metrar um sekundið, og hetta gjørdi, at róðurin í gjár varð avlýstur. Hóast tað helst var rætt at avlýsa, hóvar tað ikki øllum, at róðurin nú er fluttur til týsdagin.
Suðuroyingar, sum hava sína dagligu gongd í skúla og til arbeiðis, noyðast at melda avboð.
Sára Maria Johansen av Tvøroyri rør við Firvaldi. Hon og hinar genturnar umborð á bátinum hava gjørt greitt, at tær ikki vera við til stevnuna týsdagin, hóast hetta kann koma at kosta teimum eitt 1. pláss til FM.


text:
Klaus Rifbjerg debutantvirðisløn fyri skaldskap
Klaus Rifbjerg virðislønin fyri skaldskap (á donskum: Klaus Rifbjergs debutantpris for lyrik) er ein donsk bókmentaheiðursløn, sum danski rithøvundurin Klaus Rifbjerg stovnaði í 1983. Heiðurslønin verður latin annað hvørt ár og er á 10.000 kr. Heiðurslønin verður latin einum skaldi, sum tey seinastu tvey árini hevur útgivið sítt fyrsta yrkingasavn á donskum, føroyskum ella grønlendskum máli. Í 2012 var tað føroyska Sissal Kampmann ið fekk heiðurslønina.[1]
Listi yvir móttakarar[rætta | rætta wikitekst]
- 2016 Theis Ørntoft
- 2014 Asta Olivia Nordenhof
- 2012 Sissal Kampmann[2]
- 2010 Eva Tind Kristensen
- 2008 Morten Søkilde
- 2006 Dy Plambeck
- 2004 Lars Skinnebach
- 2002 Martin Larsen
- 2000 Øverste Kirurgiske
- 1998 Mikkel Thykier
- 1994 Kirsten Hammann
- 1996 Katrine Marie Guldager
- 1992 Lene Henningsen
- 1990 Karen Marie Edelfeldt
- 1988 Lars Bukdahl
- 1986 Morti Vizki
- 1984 Juliane Preisler
Keldur[rætta | rætta wikitekst]
- ↑ Danskeakademi.dk
- ↑ Aktuelt.fo Stórur heiður til Sissal Kampmann


text:
Fólk í Leirvík í 1901
– í myndum og teksti
Steffen Stummann Hansen
&
Kristian Martin Eliasen
Forlagið Søga Føroya/
History Press Faroe Islands 2010
• Stødd: 17,0 x 24,0 cm.
• 416 síður, 379 v. myndum (litir)
• Prísur: 175,00 kr. (+ postgjald)
• Bókin kann bíleggjast her
Fotomyndir vóru í fyrstani bert fyri tað betra slagið, men tíggjuáraskeiðini fyri og eftir 1900 gjørdust tær av álvara hvørs mans ogn í Føroyum. Fólk vitjaðu dúgliga teir fáu fotografarnar – flestu teirra kvinnur – sum høvdu fingið sær egið virkið í Føroyum. Hetta tryggjaði eftirtíðini visuelt innlit í mentanarsøguna hetta tíðarskeiði.
Høvundarnir hava í fleiri ár savnað myndir av teimum 309 íbúgvunum, sum vóru í Leirvík, tá fólkateljingin var í 1901. Hetta gevur okkum ein einastandandi visuellan tvørskurð av bygdarsøguni, sum verður løgd fyri okkum við næstan fýrahundrað gomlum persónsfotomyndum.
Bókin er úrslit av samarbeiði millum høvundarnar og lokalsamfeløg fyrst og fremst í Føroyum. Vónandi verður bókin við til at gera hendan partin av føroyska mentanararvinum meira viðkomandi hjá mongum og veita øðrum íblástur til at arbeiða víðari við søguni um fotomyndina og fotografarnar í Føroyum.
Dømir úr bókini:


text:
"Verandi samanseting av Búskaparráðnum" orsøk til, at Sverri Hansen tekur seg úr
Kringvarpið hevur fingið innlit í teldupostin, har Sverri Hansen boðar frá, at hann tekur seg úr Búskaparráðnum
- Føroysk heimleys í Keypmannahavn sakna ein góðan føroyskan bita og heit ullint klæðir
Tummas Olsen, sum arbeiðir við heimleysum í Danmark, heitir á føroyingar um at hjálpa føroyskum heimleysum í Keypmannahavn
Landsverk heitir á at gera bilin vetrarkláran
Øll eiga at nýta vetrar- ella píkadekk, tá kuldastigini nærkast
- Kvinnur stuðla oftari enn menn, men menn lata størri upphæddir enn kvinnur
Krabbameinsfelagið og Spyr.fo hava gjørt nýggja kanning um hvørja støðu føroyingar hava til vælgerandi endamál


text:
Johanna Billing (1973) er svenskt listafólk, sum mest arbeiðir við hugtøkum í videolistini í døgunum 1. – 14. oktober sýnir hon fram í Norðurlandahúsinum.
Hon viðger evni, ið eru tengd at tí at læra og hvussu stóran týdning tíðin hevur fyri lærutilgongdir.
Filmarnir taka ofta støði antin í einum bólki av ungdómum, ið taka lut í ymsum virksemi, ella í einum einsamøllum meira ella minni óvirknum persóni. Við hesum samskiftinum millum tað einstaka og felagsskapin og millum luttøku og líkasælu, viðger listakvinnan torgreiddar spurningar um samanspælið millum menniskju yvirhøvur og serliga um fyrimyndirnar hjá tí svenska fólkaheiminum.


text:
Mál ikki nøktandi lýst
Viðgerðin í sambandi við málið um landstøð hjá Bakkafrost, vísti, hvussu óheppið tað kann vera fyri eitt mál, at avgerðir ikki verða tiknar á fullgóðum og nóg væl upplýstum grundarlagi. Fyri Fólkaflokkin er tað heilt natúrligt at virka fyri góðum kørmum fyri vinnulívið, sum hevur so stóran týdning fyri okkara lokalsamfelag
Havi fleiri ferðir gjørt vart við, bæði yvirfyri borgarstjóranum og formonnunum í nevndunum, at tað kemur ov ofta fyri, at nøktandi tilfar ikki liggur í málinum, vit viðgera. Seinasta dømi er viðgerðin í sambandi við øki til landstøð hjá Bakkafrost í Klaksvík. Vit eiga, sum næststørsta kommuna í landinum, at hava eina betri funderaða málsgongd, enn vit hava.
Eri ikki í Havna- og Vinnunevndini, og var sostatt ikki við í nevndarviðgerðini, og hevði tí ikki møguleika at hoyra samskifti millum limirnar, sum oftast er ein tíðandi partur av málsviðgerð. Tá ið málið so kom í býráðið, hevði eg bert tilfarið, ið lá í sjálvum málinum, at fyrihalda meg til. Hetta var so avgjørt ikki nøktandi tilfar. Tá ið eg so spurdi á býráðsfundinum, segði borgarstjórin, at har var stovnað annað mál, og segði hann, at har lógu fleiri enn 30 onnur skjøl í hesum máli, sum ikki lógu við til hesa viðgerðini.
Ynskti málið aftur í nevnd
Hetta gjørdi, at eg skeyt upp, at fáa málið aftur í nevnd, so alt tilfarið kundi takast við í viðgerðina av hesum álvarsmáli, ið er týðandi bæði fyri Bakkafrost og Klaksvíkar Kommunu. Uppskotið fall.
Útfrá tilfarinum í málinum dugi eg ikki at síggja, at nóg gott og neyvt samskifti hevur verið ímillum partarnar, og tí er úrslitið ein loysn, sum ikki er serliga góð og gjøgnumhugsað.
Borgarstjóri og formenn
Borgarstjórin hevur ábyrgd av at býta málini út til nevndirnar og gera skrá til býráðsfundirnar. Nevndarformenninir hava ábyrgd av at gera skrá til nevndarfundirnar og harvið eisini at kanna eftir, at málini eru nøktandi lýst, tá ið tey verða løgd fyri. Ov ofta er komið fyri, at tað ikki er nøktandi og onkur mál eru eisini send aftur í umsitingina, fyri at fáa tey løgd fyri aftur betri gjøgnumarbeidd.
Hjá undanfarnum borgarstjórum, hevur siðvenja eisini verið, at møta til nevndarfundir, tá ið tilber, hóast hetta ikki er møtiskylda. Tað er gott, bæði fyri at fylgja við, hvat rørist og at vera tøkur til spurningar, ið býráðslimir ofta hava í nevndarviðgerðum. Núsitandi borgarstjóri sýnist at hava slept hesari siðvenju, sum eg haldi er óheppi.
Sum býráðslimir eiga og skulu vit fáa allar upplýsingar í einum hvørjum málið, ið er til viðgerðar, so vit kunnu taka røttu avgerðirnar. Jú betri hetta forarbeiði er gjørt, jú betri kunnu vit taka skilagóðar avgerðir. Kendi meg noydda at gera hesa áheitan almenna við vón um, at broyting kemur í.
Gunvá við Keldu
Býráðslimur
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Tí bleiv eg passivt tjóðveldisfólk
Katrin Næs, fyrrverandi borgarstjóri í Hvannasunds Kommunu, gjørdi vart við at hon var ein av teimum Tjóðveldisfólkunum, sum vóru troytt av føgrum orðum frá flokkinum, tá tað vantar so nógv í verkum.
Leygardagin hevði Tjóðveldi flokksting í Tekniska Skúlanum í Klaksvík, men tað er ikki ov nógv sagt at fráveran av norðoyingum á fundinum talaði sítt tíðiliga sprog.
Við nevdarlimum, orðstýrara og fundurskrivara kundu norðingar neyvan teljast á tveimum hondum og Katrin Næs, sum alt sítt lív hevur verið Tjóðveldisfólk, men sum seinru árini ikki hevur verið so ásýnilig, setti orð á larmandi fráverðuna, og vísti til at nokk var ikki við føgrum orðum um einar javnari Føroyar - men tað krevst aktion.
Tunnlarnir norð um fjall
Hon gjørdi greitt at málið um tunlarnar norður um fjall, kundi ikki bíðja longur, Hon samstundis greiddi at uppskotið um at fíggja tunnilin við bummpengum úr Norðoyatunnlinum, var einans eitt uppskot, og um landstýri hevði eitt betri uppskot, sum kundi skunda undir tunnilsgerðina, so var bara at koma við tí.
- Eg havi frætt at eitt mál liggur í samferðslumálaráðnum, um at leggja ein SEV háspennings kaðal í sjálva vegbreytina í gomlu tunlunum Norður um fjall, Sum skilst torur eingin at taka støðu til hetta málið í løtuni, tí tað fór at krevja at tunlarnir, sum eru einasta farleiðin norður um fjall, fóru at verða stongdir frá kl. 22 á kvøldi til 8 á morgni hvønn dag og tað kunnu fólk í bygdunum norðanfyri als ikki liva við.
- Mær dámar ikki orðið útjaðari. Eg sigið fyri meg at eg meti meg ikki búgva í einum útjaðara. Eg búgvi í Føroyum. Eg eri eins góður borgari í hesum landi, sum tá eg búði tveir minuttir frá Vaglinum. Og eg krevji eisini mín rætt samsvarandi.
- Minnist til at ein rættiliga fittur partur av útflutningsvirði Føroya hevur sín uppruna júst í økinum norðan fyri fjall.
- So mínar dámur og harrar - her krevst aktion!!!


text:
Jóannes væntar at HB vinnur á 07 Vestur
ítróttur03-06-2018 - 11:17 - Jóanis Albert Nielsen
FSF: Jóannes Jakobsen er gestur í FSF Varpinum hesaferð, og hjálparvenjarin hjá A-landsliðnum væntar ein javnleik og fýra heimasigrar í komandi umfar í Betri Deildini hjá monnum.
Sunnudagin 3. juni er 13. umfar í Betri Deildini hjá monnum á skránni. EB/Streymur vitjar á Skála, AB fer til Runavíkar, meðan KÍ og B36 bresta saman í Djúpumýru í Klaksvík. Við Stórá møtast TB/FCS/Royn og Víkingur, og í Gundadali fær oddaliðið HB vitjan av 07 Vestur.
Jóannes Jakobsen er gestur í FSF Varpinum hesaferð, og saman við Tróndi Arge meta teir báðir um dystirnar komandi sunnudag. Og sambært hjálparvenjaranum hjá A-landsliðnum, so kunnu vit rokna við einum javnleiki og fýra heimasigrum í 13. umfari.
FSF Varpið sæst í sjónmiðlinum niðanfyri.


text:
Lýsingarnummar: 13488
Standur: Brúkt
Prísur:Gev eitt boð
Lýsing
Audi A6 3.0 V6 frá 2013 við 8 trins auto gearkassa við dupultkobling - 250Hk - 470 Nm koyrt 143.xxx km.
Innfluttur úr Týsklandi 2015.
Sýnaður í 2018
Bilurin hevur alla hugsandi útgerð so sum:
Fulla leður kabinu
Luftavfjarðaður
Oljufýring
Audi side assist
Audi active lane assist
Audi drive select (innstilling av gearkassa)
El sóltak
El setur v/memory, massagu og ventlatión
Xenon plus (lyslængderegulering) auto niðurblending
El rútar framman og aftan, el sólgardinur í bakrúti og manuellar í síðurútum aftan.
Navigatión í skermi og í instrumentpanel.
MMI touch skerm við farvu
4 zoner klimaanlæg
Ambilight, come and go ljós
og mangt annað.
20" summardekk og 18" vetrardekk fylgja við.
Neyðugt er at rita inn fyri at seta spurning.


text:
═ sambandi
vi at 5 ßr eru liin, sÝan virksemi byrjai ß Granskarasetrinum iNOVA ß
HoyvÝksvegi Ý Havn, verur skipa fyri mˇtt°ka tann 21. juni frß klokkan
13.00 til 16.00.
┴ skrßnni eru millum anna r°ur um upprunan til iNOVA, virksemi Ý dag og framtÝarvˇnirnar hjß granskarasetrinum.
Millum tey,
sum halda r°u, eru H°gni Hoydal, landsstřrismaur Ý fiskivinnumßlum, Jˇgvan
Jespersen, nevndarformaur Ý iNOVA og Regin Weihe Dalsgaard, sum var ein av
stovnarunum av iNOVA.
Gutti
Winther borreiir vi brellbitum, og tey, sum dagliga starvast Ý iNOVA fara at
greia frß teirra arbeii.
ěll
eru vŠlkomin.
Vinarliga
Janus Vang
Stjˇri


text:
Tíðindaskriv
06.09.2017 - 19:34
Leygardagin 8. juli var ein serlig náttúru, mat- og mentunaruppliving í Hattarvík, í fótasporum Floksmanna.
Hugskotið eiga Gutti Winther og Símun Gullaksen, og er hetta ein avleiðing av samstarvi teirra í matsendingini “Spískamarið” í 2014, har tað m. a. varð borðreitt við langtíðarstoktum lambskjøti, sum varð niðurgrivið og stokt í 4 til 5 tímar undir jørð. Hetta var aðru ferð, at skipað varð fyri hesum tiltakinum og var undirtøkan sera góð.
Túrurin byrjaði Hvannasundi kl. 08:45, har ferðast varð við “Rituni” til Hattarvíkar. Túrurin út tók uml. 1 tíma og 15 minuttir og er møguligt var at njóta Viðoy, Svínoy og Fugloy frá sjónum.
Komin til Hattarvíkar, tóku vertirnir ímóti og kósin varð sett beinleiðis til teigar floksmanna, við liðuna av Bakkahjallinum, har kynt varð undir bálinum alt fyri eitt.
Aftaná ein mergjaðan morgunmat, gekk leiðin niðan á Eystfelli. Veðrið kann sigast at vera serføroyskt, sól, mjørka, regni, vindi og stilli. Ein verulig náttúruuppliving har so at siga øll veðurfyribrygdir spældu við. Gingið varð niðan á Knúk og síðani fram við eggini. Framhaldandi varð gingið oman ígjøgnum Líðina og inn í Uppistovugarðin.
Komin oman úr haga, fingu gestirnir súpan, skinku og ost úr Múla, har Jóhan Mortensen greiddi nærri frá um hesa sermerktu verkætlan.
Undir borðhaldinum var undirhald við Anders Lund Madsen, tónleiki og frásøgum, umframt at Andras Sólstein hugleiddi.
Eftir góðum borðhaldi var farið uppá gólv í túninum áðrenn fráferð. Og sum nakað, ið eisini kann koma fyri á útoyggj, so vóru veðurlíkindini ikki nóg góð í Hattarvík hesa løtuna og tíðskil neyðugt at fáa alla gonguna uppá knappliga eitthundra gestir, fluttar yvir á lendingina á Kirkju. Jú, alt í alt, ein sera væleydnaður dagur.
Komandi ár verða tveir dagar avsettir til Flokmannadagar, nevniliga hósdagin 5. juli og leygardagin 7. juli. Møguligt er longu at bíleggja sær pláss og skal sigast, at higartil eru fleiri pláss longu bíløgd. Tað er avmarkað luttøka til báðar dagarnar.


text:
Stuðul
Ein umráðandi partur av arbeiðinum hjá Team Rynkeby er at savna pening inn til felagsskapir, ið stuðla børnum við lívshættisligum sjúkum. Peningurin verður millum annað savnaður inn umvegis fíggjarligan stuðul frá vælviljandi vinnufeløgum.
Í 2017 hevði Team Rynkeby meir enn 5.100 stuðlar, ið stuðlaðu fíggjarliga ella við matvørum til verkætlanina. Tað merkir, at Team Rynkeby kundi lata 65,2 milliónir danskar krónur til felagsskapir, ið stuðla børnum við lívshættisligum sjúkum í Føroyum, Danmark, Svøríki, Noregi, Finnlandi og Íslandi.
Team Rynkeby er rikið av sjálvbodnum arbeiði, og tað merkir, at stórur partur av tí tørvi, sum vit hava á túrinum, er stuðlað, millum annað bilar, brennievni, matur og drykkivørur. Harafturat gjalda lutakararnir sjálvir egnar útreiðslur á túrinum, umframt súkklu og klæði.
100 prosent til álvarsliga sjúk børn
Høvuðsstuðlarnir hjá Team Rynkeby eru P/F Rynkeby Foods og God Morgon og rinda hesi feløg meginkostnaðirnir hjá verkætlanini. Hetta merkir, at innsavnaði peningurin fer óskerdur til felagsskapir, sum vit samstarva við í ávikavist Føroyum, Danmark, Svøríki, Noregi, Finnlandi og Íslandi.
Í Føroyum stuðlar Team Rynkeby Føroyar Krabbameinsfelagnum, og peningurin verður umsitin av einum grunni undir Krabbameinsfelagnum.


text:
Nøkur bara bíða…
Nú tølini fyri fátækramark og fátækraváða fyri 2016 umframt tøl fyri, hvussu javnt okkara samfelag var í 2016 eru komin, ger Sambandsflokkurin nógv burturúr, at vit framvegis hava fólk í fátækraváða í Føroyum. Ført verður fram, at samgonguflokkarnir lovaðu at lyfta øll úr fátækraváða beinanvegin teir komu til valdið.
At Javnaðarflokkurin hevur fyrigyklað nøkrum, at tað ber til, at lyfta øll úr fátækraváða dagin eftir man er komin til valdið, er ikki satt. Um so var, so hava vit ikki skilt, hvat ið fátækraváði snýr seg um.
Tað, ið vit fóru til val uppá, var, at býta ríkidømið javnari millum tey, ið búgva í Føroyum. Og tað hava vit so sanniliga gjørt og fara framhaldandi at gera restina av valskeiðnum.
Hvat siga tølini um fátækraváða í 2016
Tølini vísa, at samlaða fátækraváðatalið er lækkað síðan 2015. Úr 10,6 % niður í 10,1 %. Gini-talið, sum er talið fyri hvussu javnt samfelagið er, er lækkað úr 23,3 í 2015 til 22,8 í 2016. Tað merkir, at samfelagið er blivið javnari.
Talið fyri barnafátækradømi er eisini lækkað úr 9,7 % til 9,4 %.
Fyri fyrstu ferð síðan 2013 er hend ein lækking í fátækraváða hjá fólkapensjónistum úr 27,4 % niður í 26,2 %. Hetta hevur ongin úr andstøðuni nevnt við einum orði.
Eitt annað áhugavert tal er inntøkugloppið, sum merkir, hvussu langt tey, ið eru í fátækraváða, hava upp til markið. Í 2015 var hetta talið 12,7, og tað er nú lækkað niður í 11,6. Tað vil siga, at miðinntøkan hjá borgarum í fátækraváða lá 11,6 % undir fátækramarkinum í mun til 12,7 % árið fyri.
Vit kundu øll ynskt, at talið lækkaði enn meira, men sanniliga ganga tølini tann rætta vegin. Og tað gera tey longu fyrsta árið hjá samgonguni. Hetta ger tað hugaligari at halda fram við stríðnum.
Hvørji átøk eru framd í 2016
Samgongan hevur síðan hon tók við miðvíst arbeitt fyri einum javnari samfelag. Tað er ikki ofta at samgongan fær rós frá andstøðuni, men tað fær hon frá Helga Abrahamsen í dag. Tí hóast Helgi Abramhamsen hartar samgonguna fyri at fátækraváðin ikki er burtur, so sigur hann so væl alt, ið samgongan framdi longu í 2016, fyri at royna at basa fátækradømi:
”Tað vil siga, at tølini vísa støðuna sum hon var, aftaná at barsilsfarloyvið var longt, aftaná at pensjónistar, sum bara høvdu fólkapensjón og Samhaldsasta, høvdu fingið meira, aftaná at lógin um familjuískoyti var broytt, aftaná at kringvarpsgjaldið var broytt, aftaná at skattalætti var givin til lág- og meðalinntøkur, aftaná at inngjaldið til egna eftirløn var lækkað, og aftaná at útgjaldið úr Samhaldsfasta var hækkað. Hetta vóru alt átøk, sum skuldu hjálpa teimum lægsløntu."
Eg kann leggja aftrat, at fleiri átøk eru framd síðan 2016. Millum annað at:
- Inntøkumarkið fyri at fáa familjuískoyti hjá hjúnum við børnum er hækkað úr 230.000 kr. til 280.000 kr.
- Barnafrádrátturin fyri børn undir skúlaaldur er hækkaður úr 6.500 kr. upp í 9.200 kr. fyri hvørt barn.
- Fyritíðarpensjónistar hava fingið 1000 kr. meir um mánaðin í pensjón, umframt at egingjaldið til heilivág er lækkað.
- Útgjaldið úr Samhaldsfasta er hækkað við 400 kr. um mánaðin og hækkar munandi meira 1. januar 2019.
Halda áfram við átøkum
Sum Helgi Abrahamsen so væl sigur tað, so hevur samgongan framt eina rúgvu av átøkum til tess at minka um fátækradømi, men vit steðga ikki her. Meðan Sambandsflokkurin hevur fokus á støðuna í 2016, hevur samgongan áhaldandi framt átøk, og fer hon at halda fram við tí meðan Sambandsflokkurin bíðar. Hóast vit vita, at tað tekur langa tíð at minka um ójavnan, ið undanfarna samgonga skapti, so arbeiða vit miðvíst fyri at skapa einar enn javnari Føroyar enn tølini fyri 2016 vísa.
Eyðgunn Samuelsen, landsstýriskvinna við almannamálum.
« aftur


text:
Arlington
Arlington er eitt fylki í amerikanska lutstatinum Virginia. Í fylkinum búgva umleið 260 000 fólk. Tað liggur beint yvir av Potomacelva úr Washington DC. Landøkið var upprunaliga partur av DC, men varð Virginia afturgivið í 1847. Arlinton fylki er við einum landøki á 67,3 ferkilometrar hitt minsta fylkið í øllum USA landafrøðiliga.
Í fylkinum liggur millum annað Pentagon og Arlingtons Tjóðargravlund. Arlington kirkjugarðurin er ein hermannakirkjugarður, har allir hermenn eru grivnir síðan Amerikanska Borgarakríggið í 1861-1865. Seinasta kríggið er tað í Afghanistan og Irak, og tey falnu í hesum krígnum liggja í einari serligari deild, har teirra kæru koma at minnast tey falnu og fyri at hitta onnur, sum hava fingið somu lagnu.


text:
Sverri Egholm
04.06.2017 - 21:02
Tíðindi > Uttanlands - Yvirgangur
Kend nøvn sum Coldplay, Justin Bieber, Miley Cyrus og Katy Perry spæla í kvøld konsert á Old Trafford krikkettvøllinum í Manchester.
Byrjað var við tøgn í ein minutt fyri at minnast tey, sum doyði í bumbu álopinum á Manchester Arena tann 22. mai, tá sangarinnan Ariana Grande júst var liðug at framføra.
Tað er Ariana Grande, sum skipar fyri konsertini og hon hevur fingið øll tey stóru nøvnini at framføra saman við sær í kvøld.
Allur peningurin, sum verður savnaður inn fer í ein stuðulsgrunn til frama fyri teimum deyðu og familjum teirra. Higartil hava tey savnað 50 milliónir krónur.
22 doyðu og 116 vórðu løstað í bumbuatsóknini í Manchester, har gerningsmaðurin eisini doyði.


text:
Orð: Hans Andrias Djurhuus
Lag 1: Jógvan á Lakjuni
Lag 2: Sælir eru fátækir í anda
1. Gakk tú tryggur fram við góðum treysti,
allir ljósir einglar fylgja tær.
Harrin, hann er vinur tín hin besti,
hansar eyga allar vandar sær.
2. Hýs í hjarta tínum bert tí góða,
gloym tað ónda, ið vil sára teg,
tá so fagrir sangir skulu ljóða
fyri tær á øllum tínum veg.
3. Mangt í heiminum er vánt at kenna,
alt tað besta heldist fyri spott;
minst tó til, at tá tey óndu flenna,
skalt tú halda hjarta reint og gott.
4. Teim, ið treingja, skalt tú vera góður,
troysta tey, ið eru veik og arm.
Harrin gevur hvíld, tá tú ert móður,
tekur tær úr hjarta sorg og harm.
5. Kemur tú framvið, har klokkur ringja,
steðga tá og bið títt faðirvár,
tað er bøn, ið styrkir og kann yngja,
sløkkja sorg og grøða tyngstu sár.
6. Um tú snávar, miss ei fótafestið,
minst bert til, at Guð er altíð nær.
Gakk tí tryggur fram við góðum treysti,
allir ljósir einglar fylgja tær.


text:
04.07.2017
Skráin fyri Oyndradagin leygardagin 8. juli
- Vegaarbeiði á Niðari Vegi, Skipanes
- Dagen derpå í Runavík
- When The Levee Breaks
- En rejse digter sig selv
- Opið hús sunnudagin kl. 15-18
- Krúnprinsavitjanin í Runavík leygardagin 25. august
- Innanduratímar í Bylgjuni
- Kongalig vitjan
- Mentanarstuðul heystið 2018
- Borgarafundur í Løkshøll
- Zuiderdam vitjar í Runavík leygardagin 11. august
- RTS & RK
- Vaskifólk til Bylgjuna
- Innkomuvegur
- Seabourn Quest vitjar aftur fríggjadagin!
- Havnarlagið karmur um stórt mentanartiltak
- Mein Schiff 3 vitjar leygardagin 21. juli
- Skráin fyri Laksatorgið
- Ferðslan í sambandi við árliga Laksatorgið
- Vatnleiðingsbrot í Rituvík – BREKIÐ ER NÚ UMVÆLT


text:
7. september 2016Nr. 93
Kunngerð um vápnaprógv
Við heimild í § 3 c, § 3 h og § 7, stk. 3 í løgtingslóg nr. 43 frá 22. mai 1969 um vápn v.m., sum broytt við løgtingslóg nr. 81 frá 22. mai 2015, verður ásett:
Kapittul 1
Virkisøki
§ 1. Tað er forboðið persónum, ið ikki hava vápnaprógv, at flyta inn, útvega sær, hava inni ella ganga við skotvápni, slættpípaðari haglbyrsu og luftbyrsu, sum er størri enn kaliber 5,5 mm., smb. § 1, stk. 1, nr. 1 og § 2, stk. 1, nr. 1. í løgtingslógini.
§ 2. Persónar, ið tann 1. januar 2016 ella áðrenn, lógliga áttu skotvápn, nevnd í § 1, stk. 1, nr. 1 og § 2, stk. 1, nr. 1 í løgtingslógini, skulu einans útvega sær vápnaprógv, um teir skulu nýta hesi til skjóting.
§ 3. Persónar millum 16 og 18 ár, og sum hava staðið vápnatrygdarskeið, hava loyvi at nýta høglbyrsur, tá teir eru saman við persónum, ið hava vápnaprógv og eru 25 ár ella eldri.
Kapittul 2
Vápnatrygdarskeið
§ 4. Persónar, fyritøkur og onnur sum sambært § 16, stk. 1, eru góðkend av Umhvørvisstovuni at halda vápnatrygdarskeið, skulu bjóða hesi skeið út javnan og í minsta lagi eina ferð um árið.
§ 5. Vápnatrygdarskeiðið skal vera minst 8 tímar og innihalda ein verkligan part, ein ástøðiligan part og roynd í báðum pørtum.
§ 6. Lógartænastan á Løgmansskrivstovuni góðkennir lesiætlanina fyri ástøðiliga partin og krøv til skjótiroynd o.a. fyri verkliga partin av skeiðnum.
§ 7. Persónar, sum eru 15 ár og 6 mánaðir ella eldri, kunnu taka vápnatrygdarskeið.
§ 8. Tá persónur hevur staðið vápnatrygdarskeiðið, skal skeiðshaldarin geva honum váttan um hetta.
Útlendskt vápnatrygdarskeið
§ 9. Persónur, ið hevur staðið vápnatrygdarskeið uttanlands ella sum liður í síni útbúgving, kann fáa tað útlendska vápnatrygdarskeiðið góðkent, um hetta verður mett at vera á minst sama støði sum tað føroyska.
§ 10. Lógartænastan á Løgmansskrivstovuni góðkennir útlendsk vápnatrygdarskeið.
Stk. 2. Góðkenningin er treytað av, at
1) ástøðiligi parturin í útlendska vápnatrygdarskeiðnum fevnir um minst somu evni sum tað føroyska og gevur minst líka góðan ástøðiligan førleika at nýta skotvápn trygt, og at
2) verkligi parturin í útlendska vápnatrygdarskeiðnum fevnir um minst somu evni sum tað føroyska og gevur minst líka góðan verkligan førleika at nýta skotvápn trygt.
Stk. 3. Tá eitt útlendskt vápnatrygdarskeið er góðkent, fær viðkomandi persónur váttan um hetta.
Kapittul 3
Vápnaprógv
At søkja um vápnaprógv
§ 11. Persónar, sum eru 18 ár ella eldri og hava staðið vápnatrygdarskeiðið, kunnu søkja um vápnaprógv, sbr. tó § 13, nr. 1, litra a og b.
Stk. 2. Persónar, sum eru føddir 31. desember 1985 ella áðrenn, og sum tann 1. januar 2016 ella áðrenn, lógliga áttu skotvápn nevnd í løgtingslógini § 1, stk. 1, nr. 1 ella § 2, stk. 1, nr. 1, nýtast ikki at hava staðið vápnatrygdarskeið fyri at søkja um vápnaprógv.
§ 12. Umsókn um vápnaprógv verður latin Umhvørvisstovuni talgild ella á pappíri.
Stk. 2. Søkt verður um vápnaprógv á oyðiblaði, sum Umhvørvisstovan ger.
Stk. 3. Á oyðiblaðnum skulu í minsta lagi vera hesar upplýsingar: Navn, P-tal, bústaður, postnummar og býur.
§ 13. Saman við oyðiblaðnum sambært § 12, stk. 2 skulu hesi skjøl leggjast við umsóknini:
1) Váttan um staðið vápnatrygdarskeið.
a) Persónar, føddir 31. desember 1985 ella áðrenn, skulu ikki lata inn váttan um vápnatrygdarskeið. Tá verður viðmerkt á oyðiblaðið, at viðkomandi ikki hevur vápnatrygdarskeið.
b) Persónar, sum hava fingið útlendsk vápnatrygdarskeið góðkent sum javnsett við føroyskt vápnatrygdarskeið sambært § 10, viðleggja hesa váttan.
2) Revsiváttan, sum ikki er eldri enn 6 mánaðir.
§ 14. Lýkur umsøkjarin treytirnar um aldur og møguligt vápnatrygdarskeið, útflýggjar Umhvørvisstovan viðkomandi eitt vápnaprógv, sum skal hava upplýsingar um navn, bústað, føðidag, nummar á vápnaprógvi og útflýggjanardag.
Stk. 2. Vápnaprógv, sum verða útflýggja persónum, sum ikki hava staðið vápnatrygdarskeið, skulu hava frámerki, sum vísir, at viðkomandi ikki hevur staðið vápnatrygdarskeið.
§ 15. Vápnaprógv verður ikki útflýggjað einum umsøkjara, um tað sæst í revsiváttanini, at viðkomandi er dømdur fyri
1) grovt brot á vápnalógina sambært § 192 a í revsilógini,
2) manndráp sambært § 237 í revsilógini,
3) grovan harðskap sambært §§ 245 og 246 í revsilógini,
4) hóttan sambært § 266 í revsilógini, ella
5) rán sambært § 288 í revsilógini.
Stk. 2. Vápnaprógv verður heldur ikki útflýggjað, um tað er skjalprógvað, at viðkomandi er dømdur fyri brot á § 2 a í løgtingslógini, ella at viðkomandi orsakað av sálarligum trupulleikum ella menningartarni ikki er egnaður at eiga ella nýta skotvápn. Í ivamálum kann Umhvørvisstovan biðja um ummæli frá einum sakkønum.
Afturtøka av vápnaprógvi
§ 16. Verður Umhvørvisstovan gjørd varug við, at ein persónur, sum hevur vápnaprógv, ikki longur verður hildin at vera egnaður at eiga ella nýta skotvápn, skal Umhvørvisstovan taka vápnaprógvið aftur frá viðkomandi.
Stk. 2. Slík fráboðan skal verða send Umhvørvisstovuni skrivtliga saman við skjalprógvi frá einum sakkønum, t.d. løgreglu, lækna, sálarlækna e.tíl. Í serligum førum kann Umhvørvisstovan móttaka fráboðanina munnliga og eftirfylgjandi útvega skjalprógv fyri metingini hjá einum sakkønum parti.
Gestavápnaprógv
§ 17. Persónar, sum ikki hava fastan bústað í Føroyum, kunnu søkja Umhvørvisstovuna um gestavápnaprógv, um teir hava gildigt vápnaprógv frá sínum heimlandi.
Stk. 2. Vápnatrygdarskeiðið, sum teir hava staðið, skal vera á minst sama støði, sum føroyska vápnatrygdarskeiðið, sbr. § 10.
Stk. 3. Gestavápnaprógvið er líkt tí vanliga vápnaprógvinum sambært § 14, stk. 1, men er bert galdandi í 3 mánaðir frá útflýggjan.
Kapittul 4
Góðkenningar
Góðkenning av vápnatrygdarskeiðsútbjóðara
§ 18. Umhvørvisstovan góðkennir teir persónar, fyritøkur og onnur, ið ætla at bjóða út vápnatrygdarskeið. Góðkenningin er treytað av, at vápnatrygdarskeið verður bjóðað út minst eina ferð um árið.
Stk. 2. Persónar, sum standa fyri undirvísingini í vápnatrygdarskeiðunum, skulu hava góðkenning sum skjótivegleiðarar.
Stk. 3. Váttan um góðkenning sum skeiðsútbjóðari verður útflýggjað viðkomandi umsøkjara.
Góðkenning sum skjótivegleiðari
§ 19. Lógartænastan á Løgmansskrivstovuni góðkennir skjótivegleiðarar. Fyri at verða góðkendur sum skjótivegleiðari, skal umsøkjarin hava staðið donsku flugtskydningsinstruktør skjótiútbúgvingina ella eina skjótiútbúgving, sum er á eins høgum støði.
Stk. 2. Váttan um góðkenning sum skjótivegleiðari verður útflýggjað viðkomandi umsøkjara.
Kapittul 5
Gjøld
Gjald fyri vápnatrygdarskeið
§ 20. Persónar, fyritøkur og onnur kunnu krevja gjald fyri luttøku í vápnatrygdarskeiði.
Stk. 2. Almennir stovnar og skúlar, sum skipa fyri vápnatrygdarskeiði, kunnu somuleiðis krevja gjald fyri luttøku. Gjaldið kann tó ikki vera hægri enn veruligi kostnaðurin av tænastuni.
Gjald fyri vápnaprógv og gestavápnaprógv
§ 21. Fyri at fáa vápnaprógv ella gestavápnaprógv útflýggjað skal rindast eitt gjald upp á 250 kr. til Umhvørvisstovuna.
Kapittul 6
Kæra
§ 22. Avgerðir hjá Umhvørvisstovuni sambært § 15, § 16, stk. 1, § 17, stk. 1 og § 18, stk. 1 í hesi kunngerð, kunnu kærast til Vinnukærunevndina. Kærufreistin er 4 vikur.
Kapittul 7
Revsing
§ 23. Brot á §§ 1 og 3 og § 18, stk. 1 og 2 verða revsað við sekt.
Stk. 2. Feløg og aðrir løgfrøðiligir persónar verða revsaðir sambært reglunum í kapittul 5 í revsilógini.
Kapittul 8
Gildiskoma
§ 24. Henda kunngerð kemur í gildi dagin eftir, at hon er kunngjørd.
Stk. 2. Tó kemur forboðið í § 1 í gildi 1. januar 2017.
Løgmansskrivstovan, 7. september 2016
Aksel V. Johannesen (sign.)
løgmaður
/ Marjun Hanusardóttir (sign.)


text:
- Denne begivenhed er allerede afholdt.
Halloween við Løkin: Hotel Transylvania
31. oktober 2017 @ 13:30 - 15:00
Hotel Transylvania er ein animatiónsfilmur við kendum óhugnaligum figurum.
Dracula greivi hevur savna øll monstur frá nær og fjar á hotellinum hjá sær til 118 ára føðingardagin hjá dóttur sínari Mavis. Frankenstein, tann ósjónligi maðurin, mumian og øll varúlvafamiljan er komin saman fyri at hátíðarhalda Mavis, og fyri at halda eitt sindur av feriu.
Tann óróligi pápin stríðist við at fáa alt at verða perfekt, men brádliga hendir nakað, ið ikki má henda. Jonathan, ein forvitin ungur ferðamaður kemur á gátt á (ó)hugnaliga hotellinum, og verður góður við Mavis, dóttur greivans.
Filmurin hevur 7 ára aldursmark, og er vælegnaður til smærri børn.
Ókeypis atgongd!


text:
Ofta settir spurningar
- S?
Hvat tannkrem skal man brúka?
-
Sv:
Vit viðmæla at man brúkar tannkrem við fluor, tí fluor tarnar framvøksturin av caries. Nøgdin av fluor í tannkreminum stendur sum oftast á pakkanum, og verður tað vanliga upplýst í (ppm F). Viðmælta nøgdin av fluor fyri vaksin er 1.450-1500 ppm. Og tann vaksni skal brúka uml. 2 cm (ca. 1 g) av tannkremi hvørja ferð ein bustar sínar tenn.
Nøkur sløg av tannkrem innihalda evni triclosan. Triclosan tarnar bakterium og sæst tí eisini í ymsum evnum til reingerð. Eitt eyðkenni við Triclosan er, at tað virkar yvir longri tíð, sum oftast uml. 12 tímar, og er tað tískil væl longri enn vanligt tannkrem tarnar bakterium. Stendur tað á pakkanum at tannkremi virkar longri enn vanligt, er tað sannlíkt at tað er orsakað av tilsetningsevninum triclosan.
Ein vansi við evninum triclosan er at tað er hormonforstýrandi. Og tað eru eisini ábendingar um, at bakteriur kunnu blíva mótstøðuførar (resistentar) yvir fyri triclosan. Hetta mótstøðuføri kann eisini gera seg galdandi fyri mótstøðuføri hjá bakterium yvir fyri antibiotika (t.d. penicillin).
Vit kunnu ikki viðmæla, at man velur tannkrem við evninum triclosan.
EU hevur skrásett evni triclosan á listan yvir umhvørvisdálkandi evni.
Hevur tú serliga sárbarar munnslímhindur, og hevur tú lyndi til at fáa sár (blister) í munnin, viðmæla vit, at tú heldur teg frá tannkremi við evninum Sodium Lauryl Sulfat (SLS). Hetta evnið fær tannkrem at skúma, men viðvirkar ikki á annan hátt til at halda tínar tenn reinar.
Tað kunnu vera ymiskar orsøkir til at eitt serligt slag av tannkrem er vælegnað til tín. Ert tú í iva, ber til at spyrja tannlæknan um ráð til at velja tannkrem.


text:
Tá ið mál fara av sporinum
Seinastu dagarnar er ljós varpað á eina stóra lønarhækkan til borgarstjóran og nevndarformenn í býráðnum í Tórshavnar kommunu. Hetta hevur fingið øsing í - eisini millum býráðslimir - sum síggja sær ein lættan vinning. Miðlarnir síggja sær ein gyltan møguleika við spennandi yvirskiftum um einstakar politikarar, ístaðin fyri at lýsa málið til fulnar. Spurningurin er hvør stendur eftir sum vinnari, og hvør er fyri ósigri?
Málið byrjar við at betra um arbeiðsviðurskiftini hjá okkara býráðslimum. Støðan í dag er tann, at ert tú býráðslimur, mást tú niður í tíð, og harvið missir býráðslimurin eftirløn í sínum vanliga borgarliga starvi.
Hetta er serliga galdandi fyri formenn í nevndunum. Tí varð mett skilagott, at samsýningin hjá býráðslimum eisini var eftirlønargevandi - 15 % eins og vanligt er á arbeiðsmarknaðinum.
Stór sparing fyri skattgjaldaran
Eftirlønin hjá borgarstjóranum í Tórshavnar kommunu er í einum flokki fyri seg. Eftir bert 8 árum hevur borgarstjórin í Tórshavnar kommunu vunnið sær fulla tænastumannaeftirløn árið eftir pensjónsaldur. Virðið á hesi eftirløn svarar til umleið 760 túsund krónur um árið. Tí hevur umsitingin mælt til at broyta hesa gyltu skipan til ta skipan, sum er galdandi fyri landsstýrisfólk og løgmann, har eftirlønin er 15 prosent. Samstundis skuldi lønin verða broytt tilsvarandi at liggja ímillum lønina hjá landsstýrisfólkum og Løgmanni, sum hon var fram til 2015. Hetta hevði ikki kostað skattgjaldaranum eina krónu, men hinvegin spart skattgjaldaranum 492 túsund krónur um árið.
Nú málið er vavt upp í ein ellibita av ávísum politikarum og fjølmiðlum, stendur ein spurningur eftir. Hvør vinnur, og hvør missir? Eitt er vist, verður skipanin ikki broytt kemur skattgjaldarin at rinda meira neyðugt. Málið snýr seg ikki um meg og lønina til mín, sum borgarstjóra, tí mælt verður til, at skipanin kemur í gildi eftir komandi val, um so er, at fíggjarmálaráðið tekur undir við hesum.
Var lønarspurningurin púra avgerandi fyri meg persónliga, kundi eg farið í Tingið í morgin og tvífalda mína løn eins og fleiri borgarstjórar hava gjørt og framvegis gera.
Vit politikarar skulu hava ómetaliga stóra virðing fyri pengunum, sum fólk rinda kommununum hvønn dag, tey eru til arbeiðis. Broytingin, sum her er skotin upp, fer at spara skattgjaldaranum nærum hálva millión krónur um árið. Tað er hetta, málið snýr seg um. Á býráðsfundi í kvøld mælti eg til at beina málið aftur í nevnd til tess at nágreina málið betur m.a. við atlitið at gildiskomu, sparing fyri skattgjaldarin soleiðis at málið kann koma á beint borgarunum at frama.
Annika Olsen
borgarstjóri í Tórshavnar kommunu


text:
Vísindafólk sum villleiða okkum
Hóast torskildi veruleikin ikki altíð er lættur at pakka inn í lættskiljandi setningar, so eru nærum allir veðurlagsserfrøðingar á einum máli um, at menniskjaliga útláti av fossilum brennievnum hevur elvt til og framvegis elvir til allheimsupphitingina, sum fer fram í løtuni. Tó eru tað fleiri, sum enn ivast í ella beinleiðis nokta hetta samband. Hetta kann tykjast púra burturvið. At kalla øll almenn vitan um náttúruvísindalig evni stavar jú frá gransking, og tí er áhugavert at spyrja, hvaðani hesin almenni ivin um tað, sum viðurkend gransking sigur verða satt, stavar.
Svar til hendan spurning verður avdúkað í Perluni í Havn í kvøld kl. 19.00, tá Ringrás sýnir altjóða viðurkenda dokumentarin “Merchants of Doubt” (Ivasølufólkini), ið byggir á bókina við sama navni. Og svarið er onki minni enn ótrúligt. Var tað ikki fyri ítøkiligu keldurnar, sum avdúka sannleikan, høvdu fleiri helst hildið, at talan var um “konspiratións teoriir”. Trailari til filmin sæst niðast í greinini, og leinkjan niðanfyri vísir til tiltakið á Facebook:
https://www.facebook.com/events/412540822495105/
“Merchants of Doubt” er søgan um, hvussu eitt kjarnulið av vísindafólki (ivasølufólkini) í áratíggju hava megnað at villleitt almenna fatan um átrokandi samfelags- og náttúrumál til frama fyri áhugamál hjá ídnaðarkempum og politikarum, hvørs politiksu hugsjónir og áhugamál eru goldin fyri av lobbyistum.
Háttalagið hjá ivasølufólkunum er at sáa iva og toka kjak um ymisk evni, soleiðis at ongin, uttan granskarar sjálvir, longur veit, hvat vendir upp, og hvat vendir niður í málunum.
Í áratíggju hevur almenningurin verið offur fyri hesum svikaligu framferðarháttum hjá ivasølufólkunum, sum hava sátt iva um sambond millum evni sum t.d. royking og krabbamein , vandarnar við DDT, upprunan og skaðan av sýruregni, leiklutin hjá menniskjum í upphitingini av jørðinisíðan ídnaðarkollveltingina og sambandið millum fossil brennievni og veðurlagsbroytingar. Hetta hóast skjøl avdúka, at fyritøkurnar sjálvar vóru og eru væl vitandi um samanhangirnar. Fylgjurnar av hesum eru beinleiðis skaðiligar fyri almenningin og tæna einans styttskygdu, ótálmandi trongdini eftir fíggjarligum vøkstri hjá stórum fyritøkum, sum skúgva øll onnur atlit í aðru røð.
Aðalmálið hjá ivasølufólkunum er sostatt at lamma alneyðuga menning og skifti frá eitt nú fossilum brennievnum til varandi orku, tá tørvur er á júst tí øvugta.
Lutfalsliga umboða ivasølufólkini ein evarska lítlan brotpart av vísindafólkum. Men við tøttum tilknýti til valdsmiklar fyritøkur og politikarar megna tey at traðka fram í miðlum (serliga amerikonskum) eins og tey umboða ein líka stóran part av vísindafólkum sum tey, ið ávara ímóti framhaldandi nýtslu av fossilum brennievnum. Harvið fáa vit áskoðarar eina avskeplaða mynd av, hvør vanliga vísindaliga fatanin er, og brátt fara summi at ivast í, hvør sannleikin man verða.
Men hvussu kunnu nøkur fá villeiða okkum flest, so ofta, við sama framferðarhátti? Tað tykist næstan ov gott til at verða satt. Men tá ivasølufólkini í filminum sjálvi greiða frá sínum snildum, verður ein av sonnum ovfarin.
Í samband við at landsstýrisfólk okkara hava latið dyrnar upp fyri oljuleiting í Føroyum, er talan helst um ársins mest týdningarmiklu filmssýning. Kunnu vit líta á, at oljuvinnan hevur fyrilit fyri føroyskum áhugamálum, og at hon verjir okkum móti neiligu árinum av teirra virksemi? Kann ein møgulig oljuvinna ávirka møguleikan Føroyar hevur í at gerast undangonguland í at framleiga og nýta grøna orku? Er ætlanin í tráð við, at landsstýrið boðar frá, at Føroyar verða fevndar um París-sáttmálan?
Eftir sýningina verður høvi til kjak, har øll áhugaði sleppa til orðanna. Tiltakið er ókeypis og øll eru vælkomin!
Ringrás


text:
- Tíðindi, mentan og ítróttur
Vága kommuna góðkent roknskapin fyri 2018
Roknskapurin hjá Vága kommunu fyri 2017 var góðkendur á býráðsfundinum tann 11. juni 2018.
Roknskapurin vísir eitt RLÚ upp á 21.342 krónur og eina útjavningarkontu (nettoskuld) uppá -44.255 krónur.
Langfreistaða lániskuldin við árslok 2017 var 60.8 milliónir krónur.
Inntøkusíðan var betri enn mett. Kommunan hevði eina meirinntøku í mun til ætlanina uppá 7,8 milliónir krónur og øktar skattainntøkur samanborið við 2016 upp á 12,2 milliónir krónur.
Raksturin hevur seinastu trý árini ligið millum 68,5 milliónir og 73,4 milliónir krónur. Í 2017 varð samlaði raksturin 70,3 milliónir krónur. Hetta er 3,1 milliónir lægri enn í 2016.
Á løgusíðuni hevur kommunan brúkt 14,0 milliónir krónur minni enn ætlað. Gjørdar løgur eru í høvuðsheitum avmarkaðar til umbygging av heiminum á Sýnuni og í byggibúning til bústaðir.
Sí eisini


text:
– Hópurin sær spennandi út, men hann er sera smalur.
Tað sigur hondbóltssnillingurin í Kollafirði, Hans Eli Sigurbjørnsson, um besta liðið hjá KÍF, nú nýggja kappingarárið byrjar um vikuskiftið.
KÍF má nevniliga klára seg uttan Fríða Weyhe, sum er fluttur til Damarkar, Rúna Joensen, ið er farin til Íslands, Magnus Müller, sum er farin aftur til barndómsfelagið VÍF, og Jaspur Joensen og Rógva Weihe, sum báðir hava sett hondbóltsskógvarnar á hillina.
Fráfallið hevur verið stórt, men nakað av tilgongd hevur eisini verið. Millum annað hava kollfirðingar fingið ein høgrabakk úr Montenegro.
– Borko hevur ótrúliga góð skot. Tað gongur væl til venjing, so tað verður spennandi at síggja, hvussu tað fer at hilnast hjá honum í dystum, sigur lítillátni liðskiparin.
Niklas Reginsson, sum er fluttur aftur til Føroya eftir lokan lestur, er eisini farin aftur í reyðu blusuna, og KÍF hevur eisini fingið tilgongd av Joakim Jürs, ið var málverji hjá STÍF í fjør, og einum ungum spælara úr H71 og einum úr Neistanum.
Tað gekk óvanliga illa hjá KÍF í fjør, sum bara fingu skavað 14 stig saman og endaðu á einum aftasta plássi.
Hetta skal broytast.
– Tað eru fleiri lið, sum uttan iva eru sterkari enn vit, men vit ætla so at gera okkara til at geva øllum harða mótstøðu. Málið er at gera tað betri enn í fjør, sigur Hans Eli Sigurbjørnsson.
Fyrsti dystur hjá KÍF kappingarárið 2018/19 er móti Neistanum leygardagin klokkan 18.00 í Høllini á Hálsi .


text:
14 førleikametingarstarvsfólk fingu prógv
Dan Klein --- 07.10.2018 - 08:30
17.-19. september 2018 skipaði Yrkisdepilin í Mentamálaráðnum fyri skeiði í førleikameting fyri starvsfólk innan ymiskar útbúgvingar- og yrkisgreinar.
14 fólk hava nú fingið prógv uppá, at tey hava serligar førleikar at skipa fyri meting og viðurkenning av førleikum hjá vaksnum 25 ár og eldri, sum eru vunnir uttan fyri ta vanligu útbúgvingarskipanina. Talan kann vera um førleikar, sum eru fingnir til vega í arbeiði, frítíðarvirksemi og øðrum sambandi, og sum kunnu verða taldir við, tá ið ein sum vaksin søkir inn á eina útbúgving ella ætlar sær í læru.
Á skeiðinum fingu luttakararnir høvi til at arbeiða við ítøkiligum og gjørdum stakdømum, umframt at leggja fram dømi úr eini førleikameting við serligum atliti at sjálvari førleikametingartilgongdini.
Ein førleikametingartilgongd verður vanliga býtt sundur í fýra høvuðspartar, har starvsfólk við ymiskum førleikum og uppgávum arbeiða saman um at fáa førleikametingina framda. Talan er um fyrireiking, innsavning av upplýsingum, skjalfesting og staðfesting av førleikum, og at enda meting og viðurkenning av førleikum.
Tað er Yrkisdepilin í Mentamálaráðnum, ið umsitur málsøkið førleikameting. Sum partur av fyrireikingunum at seta í verk førleikameting í Føroyum, er umráðandi at vit hava starvsfólk við teimum neyðugu førleikunum. Førleikameting er eitt lutfalsliga nýtt hugtak í Føroyum, og enn hava vit ikki havt høvi at byggja upp tær nógvu verkligu royndirnar.
Hetta verður bøtt um nú, tí um nakrar fáar vikur verður farið undir at førleikameta innan skrivstovuútbúgvingar og matvøruútbúgvingar. Tá er umráðandi at førleikament starvsfólk eru, sum kunnu tryggja, at førleikametingin verður framd á høgum dygdarstigi.
Lærarar á skeiðinum vóru Anni Karttunen úr Finnlandi og Fjóla María Lárusdóttir og Haukur Harðarson úr Íslandi. Tey trý hava drúgvar royndir í at undirvísa og ráðgeva innan førleikameting. Tey eru øll partur av serfrøðinganevndini fyri førleikameting undir NVL, sum er norðurlendskt netverk fyri vaksnamannaútbúgving.
Myndatekstur: Tey 14 starvsfólkini, sum fingu prógv í førleikameting. Vinstrumegin frá: Annika Mellemgaard lestrarvegleiðari á Glasi, Haukur Harðarson lærari, Fjóla M. Lárusdóttir lærari, Anni Karttunen lærari, John Dalsgarð samskipari í Yrkisdeplinum, Elisabeth Akursmørk leiðari fyri køkin á Klaksvíkar Sjúkrahúsi, Vár í Ólavsstovu granskari og undirvísari á Fróðskaparsetri Føroya, Óli Wolles útbúgvingarleiðari á Miðnámi á Kambsdali, Johild Dulavík lestrarvegleiðari á Fróðskaparsetri Føroya, Poulina Poulsen lestrarvegleiðari á Fróðskaparsetri Føroya, Ester Poulsen vegleiðari á skúlanum á Fløtum, Olav Absalonsen útbúgvingarleiðari á Glasi, Steinfinn V. Jacobesen deildarleiðari fyri tøkni á Glasi, Magnus Norðberg deildarleiðari fyri matvøruútbúgvingina á Tekniska Skúla í Klaksvík, Kenneth Thorhauge lærari á matvøruútbúgvingini á Tekniska Skúla í Klaksvík. Mariann Oskarsdóttir Norðoy skrivstovuleiðari á Tekniska Skúla í Klaksvík og Maiken Skarðenni vegleiðari í Yrkisdeplinum og lærari á Tøknibreyt og á Tekniska Skúla í Klaksvík vanta á myndini.
Mentamálaráðið,
5. oktober 2018


text:
Hvat svarar tú, tá ið tú hevur trupult og onkur spyr: “Hvussu hevur tú tað?” Svarar tú tá: “Jú takk, eg havi tað gott!” Og hvat sigur tú við ein, sum sigur tær sína truplu støðu? Sigur tú: “Tað er nú ikki so galið, ha?” Kennir tú støðuna, at alt sigst vera gott, men tú hevur eina kenslu av, at okkurt er galið kortini?
LURTAR MEIRILUTIN IKKI EFTIR ÁVARINGINI, LURTI EG HELDUR IKKI
Fyri nøkrum árum síðani sá eg í donskum sjónvarpi eina sending, har kannað varð, hvussu vit menniskju reagera í ymiskum støðum. Eini átta fólk skuldu inn í eitt rúm at sita um eitt borð.


text:
25. november 2005Nr. 123
Kunngerð um burturbeining av kloakkspillivatni frá skipum o.ø., sum broytt við kunngerð nr. 131 frá 18. september 2017
Við heimild í § 12 og § 45 í løgtingslóg nr. 59 frá 17. mai 2005 um verju av havumhvørvinum verður ásett:
Gildisøki
§ 1. Kunngerðin er galdandi fyri:
1) Føroysk skip á sjóumveldinum og í altjóða sjógvi,
2) útlendsk skip á føroyskum sjóumveldi,
3) útlendsk skip uttan fyri føroyskt sjóumveldi, í tann mun hetta er í samsvari við altjóða rætt og
4) føroyskar og útlendskar havstøðir á føroyskum sjóumveldi og landgrunni.
Allýsingar
§ 2. 1) Burturbeining er eitt og hvørt útlát, frárensl, útblaking ella onnur burturbeining av evnum og tilfari í havið, sum stava frá rakstri av skipum og bátum.
Stk. 2. 1) Kloakkspillivatn er:
1) frárensl, evja og annað burturkast frá vesum og standikummum,
2) frárensl frá sjúkrarúmum, íroknað øll frárensl frá vøskum, baðikørum o.a. frá slíkum rúmum,
3) frárensl frá rúmum við livandi djórum ella
4) annað burturkast, ið er blandað við framman fyri nevndu.
Stk. 3. 1) Kloakktangi er: tangi til savning og goymslu av kloakkspillivatni.
Stk. 4. 1) Næsta land er: strandalinjan ella grundlinjan, haðani sjóumveldið verður ásett. Við landnyrðings Avstraliu eru serligar reglur galdandi, sbr. fylgiskjal IV til MARPOL sáttmálan.
Stk. 5. 1) Føroyska sjóumveldið er: 12 fjórðingar úr grundlinjunum.
Stk. 6. 1) Nýggj skip eru: skip, sum eru latin sum nýbygningar aftan á 27. september 2006, ella har byggisáttmáli er gjørdur, ella kjølurin er strektur aftan á 27. september 2003 sbr. fylgiskjal IV til MARPOL sáttmálan.
Stk. 7. 1) Verandi skip eru: skip, sum ikki eru nýggj.
Stk. 8. 1) Havstøðir eru: pallar og skip, sum bora eftir ella framleiða kolvetni.
§ 3. Kloakkspillivatn skal goymast umborð og avhendast til móttøkuskipan á landi, ella burturbeinast sambært ásetingunum í §§ 4-5.
Skip størri enn 400 BT ella góðkend til fleiri enn 15 fólk
§ 4. Burturbeining av kloakkspillivatni frá nýggjum skipum, og havstøðum, er bannað, sbr. fylgiskjal IV til MARPOL sáttmálan, uttan so at:
1) Kloakkspillivatnið er viðgjørt í góðkendari skipan, og spillivatnið ikki gevur sjónliga slóð í sjónum, ella
2) kloakkspillivatnið er malið og sóttreinsað í góðkendari skipan, og burturbeiningin fer fram í minsta lagi 3 fjórðingar úr næsta landi, ella
3) kloakkspillivatnið verður burturbeint í minsta lagi 12 fjórðingar úr næsta landi. Verður kloakkspillivatn tømt úr kloakktanga skal hetta gerast meðan skipið siglir við í minsta lagi 4 fjórðingum um tíman.
Stk. 2. 1) (Strikað).
§ 4 a. 1) § 4 er ikki galdandi fyri skip, sum einans sigla innanoyggja í Føroyum. Hesi skip kunnu burturbeina óviðgjørt kloakkspillivatn. Burturbeiningin skal gerast so langt úr landi, sum siglingarleiðin loyvir tí, og í minsta lagi hálvan fjórðing úr landi og hálvan fjórðing frá aliøkjum.
Stk. 2. 1) Eftir 1. juni 2020 er bannað at burturbeina kloakkspillivatn sambært stk. 1, sum ikki er malið og sóttreinsað.
Skip og bátar minni enn 400 BT
§ 5. 1) Á føroyskum sjóumveldi er burturbeining av óviðgjørdum kloakkspillivatni bannað nærri enn hálvan fjórðing úr landi og hálvan fjórðing frá aliøkjum, uttan so at kloakkspillivatnið er viðgjørt í góðkendari skipan sambært § 4, stk. 1, nr. 1. Burturbeining av óviðgjørdum kloakkspillivatni skal gerast so langt úr landi, sum siglingarleiðin loyvir tí.
Undantøk
§ 6. Reglurnar í §§ 4-5 eru ikki galdandi um
1) burturbeiningin fer fram fyri at tryggja trygd skipsins og teirra, sum eru umborð, ella fyri at bjarga mannalívum, ella
2) burturbeiningin er orsakað av skaða á skip ella útgerð og øll rímilig tiltøk eru sett í verk fyri at sleppa undan ella minka um burturbeiningina.
Stk. 2. Hendingar, fevndar av stk. 1, skulu fráboðast sambært kunngerð nr. 30 frá 8. mars 2001 um fráboðan sambært havumhvørvislógini.
Góðkenning og eftirlit
§ 7. 1) Skipanir og útgerð, sum eru nevnd í § 4, skulu viðvíkjandi føroyskt skrásettum skipum verða góðkend av Sjóvinnustýrinum og viðvíkjandi útlendskt skrásettum skipum av einum heimilaðum myndugleika í tí landi, har skipið er skrásett.
§ 8. 1) Fiskiveiðieftirlitið hevur eftirlit við, at burturbeining av kloakkspillivatni er í samsvari vi𠧧 4, 4 a og 5.
Stk. 2. 1) Sjóvinnustýrið hevur eftirlit við, at skip og bátar hava góðkendar skipanir og útgerð til burturbeining av kloakkspillivatni sambært § 4.
Revsing og gildiskoma
§ 9. Um ikki strangari revsing er ásett sambært aðrari lóggávu, verður brot á §§ 4-5 revsað við bót.
Stk. 2. Eru brot framd av feløgum v.m. (løgfrøðiligum persónum) kann bótin verða áløgd felagnum.
Stk. 3. Revsingin kann hækka til fongsul í upp til 2 ár, um brotið er framt við vilja ella av grovum ósketni, og um tað í sambandi við brotið er:
1) Voldur skaði á umhvørvið ella elvt er til vanda fyri hesum, ella
2) peningaligur fyrimunur er fingin, ella tílíkur fyrimunur hevur verið tilætlaður fyri viðkomandi sjálvan ella onnur, eitt nú við sparingum.
Stk. 4. Eru brot framd av útlendskum skipum kann revsingin hækka til fongsul í 2 ár, um brotið er framt á sjóumveldinum, og dálkingin er álvarsom og framd við vilja.
§ 10. Henda kunngerð kemur í gildi 1. desember 2005.
Innlendismálaráðið, 25. november 2005
Jógvan við Keldu (sign.)
landsstýrismaður
/ Rúni Joensen (sign.)
1) Broytt við kunngerð nr. 131 frá 18. september 2017.


text:
Orð: Sverri Egholm
Lag: Pauli Hansen
Inni undir gáttini í hjallinum hjá Óla,
har er heitt hjá rottuni, sum stákast enn til jóla.
Tú sært ongan rottumann, tí kettan hevur etið hann,
men fýra rumputungar fittar rotturungar.
Rottugubbin vitjar inn við tingenest í skjáttu,
gevur øllum sleikipinn og slíkt, sum dámar rottu.
Síðan spælir hann fiól, og hini syngja við um jól,
dansa runt í ringi um jólatræ úr lyngi.
Men tá kemur Óla Hans í hjallin eftir kjøti,
hoyrir rottugnis og dans, ivast eina løtu.
So fer hann at dansa við, ynskir øllum jólafrið.
Slíka jólanátt, tað gloymir eingin rotta.


text:
Almannalóggávan lagast til føroysk viðurskifti
Dan Klein --- 24.07.2018 - 08:43
Nýggja vælferðarlógin, sum nú er send til hoyringar, er eitt nýbrot í føroyskum sosialpolitikki.
Vælferðarlógin fevnir um nógvar ymiskar skipanir, sum so ella so røkka inn í flestu heim í Føroyum.
Umframt at veita stuðul, tænastur og fíggjarliga trygd, regulerar vælferðarlógin eisini grundleggjandi viðurskifti millum tað almenna og tann einstaka borgaran. Tænasturnar skulu veitast saman við borgaranum heldur enn fyri borgaran.
Vit fáa nú eina lóg, sum tekur støði í tí føroyska samfelagnum, og sum er á føroyskum. Hetta er eitt nýbrot í føroyskum sosialpolitikki, sigur Eyðgunn Samuelsen, landsstýriskvinna í almannamálum. Endamálið er at fáa eina lóg um vælferð, sum livir upp til tey krøv, sum nútíðarsamfelagið setir, og sum er lagað til føroysk viðurskifti, sigur landsstýriskvinnan.
Borgarin skal frameftir takast við uppá ráð, og í størri mun vera við í tilgongdini, tá avgerðir verða tiknar, sum hava ávirkan á gerandisdagin.
Vælferðarlógin kemur í staðin fyri gomlu forsorgarlógina. Ein nýggj forsorgarlóg hevur verið í umbúna í nógv ár og forsorgarlógin hevur eisini verið á breddanum hjá skiftandi landsstýrum síðstu áratíggjuni.
Samgongan hevur sett sær sum mál, at vælferðarskipanin verður lagað til føroysk viðurskifti, so borgarin kann fáa bestu tænastuna. Forsorgarlógin, sum er ein hornasteinur í føroyskari vælferð og føroyskum sosialpolitikki, er upprunaliga ein donsk lóg frá 1960’unum, og hóast hon er dagførd og pjøssað upp á í fleiri umførum, er forsorgarlógin ikki í nóg stóran mun eitt hóskandi amboð í einum framkomnum føroyskum samfelag.
Eyðgunn Samuelsen, landsstýriskvinna í almannamálum, hevur tí lagt nógva orku í at fyrireika nýggju lóggávuna. Arbeiðið er nú komið so væl áleiðis, at ein lógarpakki, m.a. við nýggju vælferðarlógini, er sendur til hoyringar.
Hoyringarfreistin er 14. september, og ætlanin er at vælferðarlógin skal leggjast fyri Løgtingið seinni í ár.
Um lógarpakkan
Lógarpakkin, sum er sendur til hoyringar, er settur saman av:
Uppskot til løgtingslóg um almannatrygd og vælferð (vælferðarlógin),
Uppskot til løgtingslóg um tvingsil og onnur inntriv í sjálvsavgerðarrættin (tvingsilslógin),
Uppskot til løgtingslóg um broyting í løgtingslóg um heimatænastu, eldrarøkt v.m.,
Uppskot til løgtingslóg um broyting í løgtingslóg um kærunevnd,
Uppskot til løgtingslóg um broyting í løgtingslóg um barnavernd.


text:
Rúni verður liðskipari aftur
ítróttur08-08-2018 - 10:49 - Jóanis Nielsen
Tað verður Rúni Juul, sum skal standa sum liðskipari hjá Team Rynkeby í 2019.
Rúni hevur súkkla til Paris 3 ferðir, og var eisini liðskipari á túrinum til Paris fyrr í summar.
Hann tekur eitt tørn afturat, og skal leiða liðið, sum verður úttikið í komandi mánaða og fyriskipa innsavningina og tiltøk, sum skulu til at savna pening inn til børn, sum eru hættisliga sjúk.
Rúni arbeiðir sum skúlalærari og er 41 ára gamal.
Peningurin sum er savnaður inn í 2018, verður handaður í Reinsarínum í Havn tann 15. september
Umsóknarfreistin fyi at søkja um luttøku við Team Rynkeby er 17. august


text:
Sverri Egholm
05.12.2017 - 23:08
Fyrsti parturin av tíggjunda umfarinum av Mighty Ships røðini hjá Discovery er um føroyska ferðamannaskipið Norrønu.
Á túrinum fylgja vit fólki á brúnni, dekkinum og teimum sum gera reint á kømørunum. Tíðin er altavgerandi, tí Norrøna liggur bara fáar tímar í hvørjari havn.
Sendingin hevur ikki verið send á danska Discovery enn, men sendingin er tøk á heimasíðuni hjá Kandadisku útgávuni av rásini. Sendingin er tó ikki tøk hjá føroyskum IP-adressum.
Discovery lýsir leiðina hjá Norrønu millum Føroyar, Ísland og Danmark, sum eina av heimsins longstu og torførastu.
Sendingin finst her


text:
Kassin hjá Bústøðum er tómur
18. oktober 2016
Eg føli meg lumpaðan av Bústøðum. Tórshavnar kommuna lat Bústøðum grundøkið Yviri við Strond fyri lítið og lætt, tí nú skuldi Bústaðir byggja bíligar íbúðir. Fólk við lágari inntøku, fólkapensjónistar, einligir forsyrgjarar o.o., skuldu eisini hava møguleikan at fáa ein tryggan bústað, fyri sámiligan penga. Kommunan vildi sjálvandi gera sítt til, at hetta slagið av almennum byggjaríi kundi lata seg gera.
Men Bústaðir byggja ístaðin marglætisíbúðir á grundøkjum, har bert tey vælbjargaðu hava ráð at búgva. Marsanna og Palliba hava ikki fíggjarliga orku at gjalda fyri slíkar íbúðir.
So jú, eg føli meg lumpaðan, hetta er ikki tað, ið Tórshavnar kommuna ætlaði. Men hetta er heldur ikki tað, ið ætlanin var við Bústøðum. Í reglugerðini fyri grunnin stendur, at Bústaðir skulu fylgja bústaðarpolitikkinum, sum Almannamálaráðið hevur orðað í 2012:
“Endamálið við Bústaðapolitikki Landsins er, at flest øll skulu vera sjálvhjálpin og við sínari inntøku sjálvi fáa til vega egnan bústað. Neyðugt er, at útboðið av bústøðum og kostnaðurin eru á einum støði, so fólk – uttan mun til, hvar tey eru í lívinum – fáa nøktandi heim í mun til teirra tørv. Góðir bústaðir eru ein grundleggjandi súla í einum vælvirkandi vælferðarsamfelagi.”
Eg haldi, at við verandi íløgum og bústaðarverkætlanum í ger, so livir grunnurin ikki upp til hesar endamálsorðingar í Bústaðarpolitikki Landsins.
Mín áheitan á Bústaðir er: “Seljið marglætisíbúðirnar Yviri við Strond til hægst bjóðandi og byggið bíligari íbúðir, har fólk við lágum inntøkum hava ráð at leiga.”
Landsstýrismaðurin í Fíggjarmálum eigur at traðka í karakter og fáa skil á raðfestingina hjá Bústøðum, so Bústaðir aftur beinast á rætta kós.
Bústaðir eru frítiknir fyri MVG og álíkavæl klára teir ikki at byggja bíligt, sum teir lovaðu føroyingum. Tíðin er komin, at Bústaðir verða settir undir umsiting.
Heilhjartaður arbeiðsinnsatsur
Um eg verði valdur í Tórshavnar býráð, so ætli eg mær framhaldandi at fara heilhjartaður til verka at loysa politisku arbeiðsuppgávurnar í kommununi, eins og eg havi gjørt higartil.
Eg havi sum býráðspolitikari í Tórshavnar kommunu víst ein politiskan eldhuga og samstarvsvilja fyri at fremja mál og skapa úrslit, sum kunnu tæna okkara borgarum, t.e. børnum, ungum, vaksnum og eldri, umframt at skapa hóskandi vinnukarmar.
Tað ræður um at velja rætt 8. november.
Annfinn Brekkstein
valevni Sambandsfloksins til býráðsvalið í Tórshavnar kommunu
RN
Aftur


text:
Limagjaldið 2017/18
Cognitoforms eitur nýggja skrásetingin av limum hjá Kyndil. Hetta merkir at tit skulu trýsta á leinkjuna niðanfyri og útfylla limaskjalið og trýstið á knøttin "Submit" fyri at fullføra skrásetingina. Í limaskjalinum stendur hvar limagjaldið skal flytast. Allir limir skulu skrásetast umvegis hesa skipan.
Nýggja skipanin hevur m.a. til endamáls at skráseta allar limir hjá Kyndil.
Kyndil heitir á øll um at gjalda limagjaldið sum skjótast! Tá limagjaldið er goldið, er leikarin limur í tryggingarskipanini hjá ÍSF.
Niðanfyri trýsta tit á leinkjuna, skriva kravdu upplýsingarnar, og gjalda/flyta upplýstu upphæddina.
https://www.cognitoforms.com/Kyndil/KyndilLimagjald201718
G.G: Fyri at fáa eina kyndla venjingarblusu, skal kvittan av flytingini vísast á limadegnum, sum verður seinni í mánaðinum.
Við hondbóltskvøðu
Nevndin í Kyndli
Aftur


text:
Býráðsfundur 7. juli 2010
1.
J. nr. OY 229 –10/00230
Marine Harvest, Hellurnar søkir við skrivi df. 06/05-2010 loyvi at seta eina flytiliga blóðgistøð upp sunnan fyri tyrvingarplássið hjá IRF í Oyndarfirði og til gerð av vegi til økið.
Ummæli frá Teknisku deild:
Umsóknin varð send Landsverk, Umhvørvisstovuni, Heilsufrøðiligu Starvsstovuni, Arbeiðs-eftirlitinum og Búnaðarstovuni til ummælis.
Landsverk, Umhvørvisstovan og Heilsufrøðiliga Starvsstovan hava svarað játtandi. Enn mangla Búnaðarstovan og Arbeiðseftirlitið. Arbeiðseftirlitið plagar ikki at kannað málið fyrr enn anleggið er uppsett.
Búnaðarstovan hevur 10/06-10 sent kommununi málið til ummælis.
Tekn. deild mælir til at játta treytað av, at Búnaðarstovan játtar umsóknini.
-Tekniska nevnd hevur á fundi 15/06-2010 samtykt at geva loyvi til vegagerðina, treytað av, at øll onnur neyðug loyvir verða givin.
-Oyndarfjarðarnevndin hevur á fundi 05/07-2010 tikið undir við at loyvi verður givið, treytað av, at allir neyðugir stovnar eisini játta loyvi.
-Byggi- og býarskipanarnevndin mælir til at játta umsóknina við teirri treyt, at Friðingarnevndin fyri Eysturoya Sýslu og Yvirfriðingarnevndin geva síni viðmæli.
2.
J. nr. T 93d – 10/00261 og 01/00212
Andrias Lamhauge og Jákup M. Kjeld søkja fyri Sp/f Rókin um loyvi at keypa bygningin á matr. nr. 93d sum stendur á leigugrund til goymslu og fyrisiting hjá RTS, MPC og Green Marine, sum framleiðir lutir í smb. við alivinnu, skipaumvæling og kavaravirki.
Ummæli frá Teknisku deild:
Í býarplaninum liggur matr. nr. 93d á D2-øki, tað er øki til vinnuvirki í samband við sjóvinnu.
Ásetingarnar í almennu byggisamtyktini fyri økið:
Økið D2
a.) Økið verður nýtt til havnarlag og virksemi, ið beinleiðis hava samband við sjóvinnu so sum maskinverkstað og bygging til báta- og skipabygging.
b.) Størsta loyvda nýtingarstig er 0,6.
RTS og MPC hava broytt teirra virksemi í mun til skrivið dagf. teirra 20/05-10, soleiðis at maskinverkstaðurin er tikin burtur úr, og skulu teir hava skrivstovur og møguliga goymslur í bygninginum saman við Green Marine.
Í skrivi df. 23/06-10 verður virksemið hjá Green Marine lýst væl, og er virksemi knýtt at skipum, bátum og sjóvinnu.
TD mælir til at geva Sp/f RÓKINI loyvi at keypa bygningin til virksemið hjá Green Marine.
Eisini mælir TD til, at RTS og MPC fáa loyvi til at hava skrivstovur og goymslu inni hjá Green Marine.
-Byggi- og býarskipanarnevndin mælir til at taka undir við tilráðingini hjá Teknisku deild.
-Vinnu- og havnarnevndin á fundi 06/06-2010: Meirilutin í nevndini mælir frá at játta umsóknina.
Minnilutin mælir til at játta umsóknina.
3.
J. nr. 243 – 08/00490
Sparkivøllur í Æðuvík.
Skriv við 49 undirskriftum er handað kommununi frá bygdafólkinum í Æðuvík í samband við, at tey ynskja at sparkivøllurin verður størri enn standard vøllurin sum ætlanin er at leggja í bygdini.
Tey vísa á, at tey eru sinnað at gera arbeiðið ókeypis og ynskja eisini, at virðislønin fyri reinastu bygd verður brúkt til endamálið.
- Byggi- og býarskipanarnevndin hevur á fundi 16/06-2010 samtykt at halda fast við viðtøkuna frá 16. Sept. 2009.
-Býráðið hevur á fundi 24/06-2010 samtykt at útseta málið til komandi fund og at borgarstjórin og formaðurin í Byggi- og býarskipanarnevndini taka upp fund við umboð fyri bygdafólkið um málið.
-Byggi- og býarskipanarnevndin hevði fund við umboð fyri bygdarfólkið í Æðuvík.
Bygdarfólkið ynskir heldur at bíða til næsta ár at fáa ein størri sparkivøll, heldur enn at fáa ein standardvøll nú.
4.
J. nr. 105 – 2010/00289
Frískúlin Keldan søkir um fíggjarligan stuðul til forskúla og frítíðarstovu
Ummæli frá Sosialu deild:
Forskúlaflokkurin kemur at hava 18 tímar um vikuna og fyrsti flokkur 24 tímar. Frítíðarskúli verður aftaná skúlatíð og verður opin til kl. 17.
Fyri skúlaárið 2010/2011 verður søkt um stuðul til 60% av lønarútreiðslur til námsfrøðiliga partin av tilboðnum frá avvarðandi kommunum.
Forskúla ið er regulerað/góðkent eftir frískúlalógini og frítíðartilboð, ið verður góðkent eftir dagstovnalógini
Tað fyriliggur í løtuni eingin góðkenning av forskúlatilboðnum frá Mentamálaráðnum, ið umsitur frískúlalógina.
Sosiala deild mælir til at játta fíggjarligan stuðul til frítíðarstovu, men mælir frá at játta fíggjarligan stuðul til forskúlatilboð fyrr enn ábyrgdarbýtið millum land og kommunur er regulerða sambært galdandi lóggávu.
-Sosiala nevnd hevur á fundi 01/07-2010 tikið undir við tilmælinum um at játta fíggjarligan stuðul uppá 85% av kommunalu útreiðslunum til frítíðarskúlatilboðið. Fyri tað ið eftir er av fíggjarárinum 2010 er talan um 57.000 kr.
Sosiala nevnd tekur undir við, at Mentamálaráðið má taka avgerð um og gera reglugerð fyri forskúlatilboð áðrenn kommunan kann taka støðu til umsóknina um fíggjarligan stuðul til forskúlatilboðið.
5.
J. nr. 032 – 10/00363
Val av tveimum umboðum í arbeiðsbólk at kanna møguleikan fyri samanlegging / samstarv av kommununum kring Skálafjørðin.


text:
Nýtt
Umsøkjarar til námsfrøðiliga útbúgving á Heilsuskúlanum
Kunning til umsøkjarar til námsfrøðiliga útbúgving á Heilsuskúlanum. Myndugleikarnir hava ætlanir um at byrja námsfrøðiliga 2 ára útbúgving á Heilsuskúlanum komandi ár. Hervið skal verða kunnað um, at tað í løtuni ikki...[more]
Søk á Heilsuskúla, freist 1. novembur
Um tú vilt byrja útbúgving fyrst í 2019, er tíð at søkja inn til heilsuhjálpara og heilsurøktara. Heilsurøktaraútbúgvingin byrjar einaferð árliga, í mars mánaða. Heilsuhjálparaútbúgvingin byrjar tvær ferðir árliga, í januar og...[more]
Vegleiðaraskeið 2018
verður á Heilsuskúla Føroya í viku 36 og 38 Skeiðið er grundskeið fyri vegleiðarar hjá heilsuhjálpara- og heilsurøktaranæmingum. Møtiskylda er, fyri at prógv skal verða givið. Skeiðið er í tveimum eindum, yvir tvær...[more]
Frítøka fyri starvsvenjing, 2 møguleikar
Nógvar arbeiðsroyndir ? Les her um møguleikar at fáa frítøku fyri 1 starvsvenjing. [more]
Heilsuskúlin hægsta trivnaðin
Kanning um sálarheilsu á føroyskum miðnámsskúlum. Brot úr kanningini: Næmingarnir á Fiskivinnuskúlanum í Vestmanna sigaseg hava lægsta trivnaðin (49,0; SD = 9,3),ímeðan næmingarnir á Heilsuskúlanum í Suðuroyhava hægsta...[more]
Ann fekk frítøku fyri eina starvsvenjing
Ann hevði bert 7. flokk tá hon søkti á Heilsuskúlan, og hevði arbeitt sum ófaklærd við røkt, í fleiri ár. Hon tók nakrar lærugreinar í 9. flokki, fyri at taka heilsuhjálparaútbúgvingina, og eftir tað tók hon...[more]
Arbeiðsroyndir? Stytt útbúgving!
HEILSUHJÁLPARAÚTBÚGVINGIN HEVUR TÚ NÓGVAR ARBEIÐSROYNDIR VIÐ ELDRARØKT? TÚ KANST TÁ BLÍVA FRÍTIKIN FYRI EIN STARVSVENJINGARPART Uppbygnaðurin er tá soleiðis: • skúli tríggjar mánaðir í Suðuroy • frítøka fyri...[more]


text:
Hann náði tú meg!
Snakka um drama. So um man dámar paradise hotel og líknandi seriur, so er hetta nakað fyri teg!
The first one-on-one date
Tann fyrsat one-on-one datin er tann sum allir droyma um. Tann sum fær hana, verður sæddur sum ein front-runner. Tann hepni bleiv Derek. Tey høvdu sjálvandi eina uber over the top date, við privatflúgvara og bili fyri milliónir osf. Eg eri ikki mega fan av honum. (Nú skulu vit minnast til at hetta er ein sjónvarp sending, so teir sum eru vanligir, fittir, penir.. teir blíva óintresantir í mongdini, tí har hendir ov lítið) Hann er ein fittur fýrur, men vanti hann er eitt sindur ov óintresantur til hana. Sooo trúgvi hann ríkur um nakrar vikur. Ella fer hann mega at blomstra! btw. So líkist hann akkurát John Krasinski.
The first group date
Á group dates, er altíð onkur serligur aktivitetur, sum síðani endar við at verða ein kapping. Hesuferð skuldu teir royna seg sum brandmenn. Haha.. ja! Til seinast vóru tveir eftir, og tann sum vann tí kappingina, fekk alone time, saman við JoJo. Vinnarin bleiv Grant! Hansara lívsstarv var sjálvandi brandmaður, soo tíbetur vann hann. Annars hevði tað kanska verið eitt sindur pínligt!
Stakkals Wells, hann mundi svíma, tí venjingin varð so hørð! haha.. so nógv fyri mannligheitina! (Men hann endaði við at fáa, the group rose, afturfyri, so tað loysti seg). Meeeen tann sum ordiliga byrjar at traðka í karakter, og er mín núverandi yndis sum eeeer (drumroooooll) Luke! We really like Luke. Hann er bara ordiliga niðri á jørðini og kul! Og haldi at hann longu er forelskaður, sooo tað verður spennandi. (ihhh love is in the aiiiir)
The second group date
Ohh dear! Chad (á myndini omanfyri) is bringing the drama! Harra jesus krist.. men eg klári ikki ordiliga at finna útav, um eg haldi at hann er ein komplettur douchebag, ella um hann bara er alt for erligur og ligepå. Men hann er hvussu er uber dominerandi, og fær pissið hjá øllum hinum uppá kók! Haha… hann samanbær kærleika við protein shake, so ja, hann er eitt sindur øøøðrvísi! So hinir fokusera meira uppá, alt sum Chad ger, ístaðin fyri at njóta upplivingina.
James byrjar at gera meira vart við seg. Hann er soo fittur, heh.. og eitt sindur nørdutur! Hann er ikki tann typiski bachelor luttakarin, sum sær út sum ein model, men hann er sjarmerandi! Tær enda bara ongantíð, við at velja tann sjarmerandi fram um tann lekkra. (konufólk altso!) Meen hann fekk the group rose, wuhuu.. gott hjá honum. Hann treingir til eitt sindur av viðurkenning.
The rose ceremony
Eg gleði meg altíð mest, til at síggja hvat JoJo er í, tá tey skulu hava rose ceremony.
Meeeeen, eg var eitt sindur skuffað hesuferð. Ímynda tær, hon kann velja ímillum aaaaaalt hon hevur hug til. So kann tað gott gerast betur enn hetta. Meen gott er, tí mugu vit bara gleða okkum til næsta part! Annars dámar mær væl hennara klædna stíl! Og hon var í fleiri flottum settum, í hesum partinum. Helst hvíta skjúrtublusan, við svartari flippu. Wauw!
Eg gleði meg at síggja hvat hendir næstu fer. Allar eru uber irriteraðir, inná at hon gav Chad eina rósu, og at hann slapp at verða verðandi. Man sá ikki so nógv til Jordan hesuferð, so tað verður eisini spennandi at vita um kemiðin har er sløknað ella hvussu.
Until next time!
M&K


text:
Mikukvøldið 1. juni kl. 18 er tiltakið summarkvøld við Toftavatn aftur á skrá. Talan er um eitt afturvendandi tiltak, ið tekur støði í felags verkætlanini við gøtuni runt Toftavatn, ið Nes og Runavíkar kommunur eru felags um.
Í sendingini Brúgvin á R7 í dag greiddi Elin á Torkilsheyggi frá um tiltakið.
Farið verður avstað av tveimum støðum kl. 17.50: frá Runavíkar Skúla og av Svangaskarði. Alfred Olsen flytir fram røðu, og Jens Dalsgaard, saman við børnum úr Toftaskúla, fer at skipa Nykursvísu. Roysnið skipar fyri rennikapping, har tvey koma at renna teinin runt innara vatn.
Talan er um eitt sera hugnaligt barna- og familjuvinarligt tiltak, har burgarar og sunkist verða at fáa ókeypis.


text:
Kári J. á Høvdanum hevur valt at melda seg frá kappingini í 100 rygg, nú tað gekk so illa á hálva teininum í gjár. Í staðin fokuserar hann 100% uppá uppgávuna í morgin, at svimja 50 firvald so skjótt sum gjørligt. Og her burdi verið kjansur fyri betring, nú hann í 100 firvald betraði seg frá 58.27 til 57.76.
Mona Simonsen er tí einasti føroyingur í hylinum í morgun, tá ið hon umleið klokkan 7:49 føroyska tíð fer at svimja 400 frí, í riðli saman við millum annað sjálvari Federicu Pellegrini. Fokus er her uppá fyrst og fremst at svimja sína egnu kapping, heldur enn at hugsa um hvat hinar gera. Og her kann Federica Pellegrini faktiskt vera ein fyrimunur, við tað at hon óivað fer drønandi frá hinum, nú hon vegna onga tilmeldingartíð skal svimja í fyrsta riðli, hóast hon er heimsmeistari frá HM í Rom í summar.


text:
Ingi Samuelsen
03.01.2018 - 08:14
Tíðindi > Vinna & Tøkni > Ferðavinna
Norska skipasmiðjan, Vard Søviknes, skal komandi árini byggja heimsins fyrsta ferðafólkaskip, ið er serliga bygt til at sigla til og frá Norðurpólinum.
Tað er franska marglætisskipafelagið Pontant, ið hevur bílagt skipið, ið fær navnið ”Pontant Icebreaker”.
Skipið verður væntandi liðugt í 2021, og fer at kosta yvir tvær milliardir krónur, skrivar arktisknyt.dk
Skipið verður sostatt fyrsta skip, ið ikki er kjarnorkudrivið, sum siglir til og frá Norðurpólinum. Í løtuni er tað einans ein uppgáva, sum teir størstu russisku ísbrótararnir megna. Russisku ísbrótararnir gera í løtuni tvær til tríggjar slíkar ferðir um árið. Men talan er einans um hjáuppgávur um summarið hjá ísbrótarunum, ið ikki eru innrættaðir sum ferðamannaskip í marglætisflokkinum.
”Pontant Icebreaker” verður sostatt fyrsta skip, ið er bygt til at føra ferðafólk til Norðurpólin. Tað verður eisini heimsins fyrsta ferðafólkaskip, bygd sum sonevndur Polar Class 2-ísbrótari og eisini heimsins fyrsta ferðafólkaskip, ið verður eitt sokallað hybrid-skip, drivið av jarðgassi og ravmagni.
Aker Arctic í Finnlandi og Stirling Design International hava teknað skipið. ”Pontant Icebreaker” fer, eins og nýggju skipini ”Roald Amundsen” og ”Fridtjof Nansen” hjá norsku Hurtigruten, at hava battarí umborð. Men Pontant fer víðari á grønu leiðini við eisini at brúka jarðgass sum brennievni.
Plass verður fyri 270 ferðafólkum í 175 kahúttum umborð á ”Pontant Icebreaker”. Manningin fer at telja 180. Skipið verður 150 metrar langt og umborð verða eisini tvær tyrlur og 12 gummibátar, skrivar arktisknyt.dk.


text:
Orð og lag: Juno Larsson
Týtt: Kajfinn Hammer
1. Haldið áfram! – so ljóðar enn kallið frá Guð’,
haldið áfram til lyftisins strond.
Til Kána’an tú nært, um tú heldur Guðs boð,
væl leiddur av Guðs sterku hond.
Niðurlag: Hann almáts Guð er, Hann almáts Guð er,
sig, hví óttast tú tá hvar tað ber?
Hann víst er tær hjá,
sig, hví óttast tú tá,
tá Hann almáts, ja, almáts Guð er?
2. Eins og Ísrael hav fyri framman tú sært,
fyri aftan sært Farao’s her;
gakk tó framá í trúgv, einki forða kann Guð’,
tí Hann almáts, ja, almáts Guð er.
3. Tú av hita í oyðimørk tystandi ert,
tú knarrar um mótgongd og sút;
men tala til klettin sum Móses í trúgv,
og keldan so frísk floymir út!
4. Á, ein signaðan dag nátt er Himmalsins land,
hesi jørð brátt eg fara kann frá.
Eygað tekkir við longsli ta himmalsku strond,
so Guð hjálp mær í trúgv halda á.


text:
Ari av Rana
13.06.2018 - 12:41
Ítróttur > Ítróttur > Fótbóltur
Portalurin hitar upp til HM í fótbólti, sum byrjar í morgin, við at seta venjarum í Betri-deildini hjámonnum 7 spurningar um hvat hesir vænta og vóna av kappingini.
Fyrsti venjarin vit seta spurningarnar er Sámal Erik Hentze úr NSÍ
Hvørjum landsliðið stuðlar tú til HM ?
- Brasilia er mítt lið. Eg havi stuðla Brasilia so leingi eg minnist.
Hvør vinnur HM ?
- Brasilia gerast heimsmeistarar. Men tað verður í harðari kapping við Frakland og Týskland.
Hvør verður kosin besti leikari
- Skal eg meta um besta leikara, so er torført at hyggja eftir øðrum enn Lionel Messi, Cristiano Ronaldo og Neymar. Men eg trúgvi ikki at Portugal og Argentina fara at standa seg nóg væl, og tí vænti eg, at Neymar gerst besti leikarin.
Hvør verður toppskjútti ?
- Thomas Müller úr Týsklandi gerst toppskjútti.
Hvat lið tekur øll á bóli ?
- Eg hevði vóna at tað verður okkurt av norðurlondunum, men eg vænti ikki. Eg trúgvi at tað verður Belgia.
Hvat lið verður størsta vónbrotið ?
- Eg eri stórliga bangin fyri at Portugal fer at standa seg verri enn vænta.
Hvussu fer HM at ávirka tín gerandisdag ?
- Eg fari at taka mær tíð at hyggja eftir dystunum. Mær dámar so væl at hyggja eftir fótbólti, at eg nokk fari at hyggja eftir teimum dystunum, sum eg ikki síggi beinleiðis, seinni um kvøldið.


text:
Hesar tríggjar mikudagarnar til heystfrítíðina renna og svimja vit í Havn. Vit møta sum vant í skúlanum og fylgjast til Havnar. Er einki annað avtalað við flokslæraran, fylgjast vit út aftur kl 12:30.
Týdningarmikið er at verða í hóskandi klæðum og at hava matpakka og vatndunk við.
Vit ganga niðan í svimjihøllina, leggja svimjiklæðini í gangin, og fara síðani á rennibreytina. Tá ið vit eru liðug at renna, fara vit aftur í svimjihøllina. Matpakkan eta vit í svimjihøllini, áðrenn vit ganga oman aftur á keiina.
Minnist til mánaðarkortini!
Góðu nólsoyingar!
Fríggjadagin 18. sept. 2015 verður skúlarenning í Nólsoy.
Næmingar av Velbastað og úr Kaldbak renna saman við næmingunum í Nólsoy, í “SSS-samstarvinum”.
Tí verður heitt á øll at vera sera ansin, meðan gott 100 børn renna.
Góðu foreldur!
Tykkum kunnugt, verður felags foreldrafundur týskvøldið 15. september 2015, í Nólsoyar skúla.
Í ár verður fundurin skipaður soleiðis, at seinna tíman eru øll foreldur at børnum í Nólsoy (0-18 ár) vælkomin niðan at umrøða SSP-tiltøk og “Tað trygga barnalívið”. Umboð úr SSP og sosialu deild standa fyri hesum partinum.
19:30 Felags foreldrafundur:
20:30 Fyri øll foreldur at børnum 0-18 ár í Nólsoy:
- SSP
- “Tað trygga barnalívið”
Vit enda kl. 21:30
Við vón um gott ár!
Jákup av Skarði
Í morgin møta øll sum vant í skúlanum.
Kl. 8:20 fara 6. fl., 7. fl. og Jákup til Havnar á skeið í Spæliliðnum. Vit eru á skeið (í Dansifrøði) kl. 9 til 15. Næmingarnir fara út aftur kl. 16:20, um einki annað er avtalað við Jákup.
Næmingarnir skulu hava innandura ítróttarklæði við sær og best er um tey eisini hava innandura-skógvar.
Vit fáa ábit á skeiðinum.
Næmingarnir í 6. fl.
Fiskitúrurin við Westward Ho verður mánadagin 7/9-15 kl. 7:45.
Tí skulu næmingarnir møta á keiini í Nólsoy kl. 7:15.
Vit fara inn kl. 7:20 og koma ætlandi út aftur kl. 12:30.
Úr faldaranum næmingarnir fingu við sær, skulu tit afturat matpakka og vatndunki eisini hava hetta í huga:
- Gummistivlar og pulshosur
- Regnklæðir
- Heita troyggja og húgvu
- Handskar ella vøttir
- Vindtættan jakka
Latið næmingarnar hava lítla tasku við sær til viðføri, so sleppast kann undan plastposum.
Túrurin er í SSS-samstarvinum, t.v.s., at næmingar og lærarar av Velbastað og úr Kaldbak eisini eru við. Jákup verður við næmingunum úr Nólsoy.


text:
Rásin er í støðugari menning á tann hátt, at starvsfólk og næmingar alla tíðina fáa avbjóðingar, ið eru við til at menna førleikan hjá tí einstaka.
Undirvísingin tekur støði í persónligum virksemisætlanum við serligum atliti til praktiskt arbeiði á skúlanum, heilsugóðar kostvanar og rørslu. Hetta, fyri at økja um tilvitan av sjálvbjargni.
Næmingarnir skulu hava avbjóðingar at gerast so sjálvbjargnir sum til ber, so teir fáa eitt so virkið og virðiligt lív, sum fortreytirnar hjá viðkomandi loyva.
Endamálið aftan á lokið skúlaskeið er, at næmingarnir so vítt til ber, megna at taka ábyrgd av egnum lívi. Teir skulu hava arbeitt við framtíðaætlaninum um, hvar tey skulu búgva og arbeiða.
Í arbeiðinum verður miðja ímóti at taka støði í hvørjum einstøkum næmingi. Starvsfólkini leggja dent á at skapa góðar karmar við tryggleika, umsorgan og undirvísing. Arbeiði byggir á ymiskar námsfrøðiligar arbeiðshættir.
Endamálið er at geva næmingunum møguleikan at:
Út frá høvuðsmálsetninginum fyri skúlan skal persónlig virksemisætlan gerast fyri hvønn næming.
RÁSIN // HEIÐAVEGUR 67 // FO-600 SALTANGARÁ // TELEFON: +298 449102 // FARTELEFON: +298 215202 // TELDUPOST: rasin@rasin.fo


text:
Fyri at fáa fleiri ung at ganga regluliga til tannlækna, fáa øll undir 23 ár nú ókeypis kanning pr. 1. okt. 2014. Og øll undir 18 ár fáa alla tannrøkt ókeypis pr. 1. jan. 2015. Seinastu árini eru gjørd stór framstig við tannheilsuni hjá teimum ungu í Føroyum, sum hava fingið ókeypis...
Skifta Tannlækna
Manglar tær tannlækna, ella ynskir tú at skifta tannlækna, so eru ráð fyri tí. Í Føroyum stendur einum og hvørjum vaksnum persóni frítt at velja sín egna tannlækna. Journalurin fylgir altíð persóninum, og tað er nývaldi tannlæknin ið syrgir fyri at fáa journalin við, um tað er ynskiligt. Tað er...
Lestraravsláttur
Sum nakað nýtt í Føroyum bjóðar PETRI Tannklinikk fulltíðar lesandi 15% í avsláttri uppá útvaldar tannviðgerðir. Øll eru vælkomin inn á klinikkina, har tit í móttøkuni kunnu hoyra nærri um møguleikan at fáa lestraravsláttur. Er talan um størri umfatandi viðgerðir, ber til at fáa gjørt eina viðgerðarætlan, har samlaði kostnaðurin...
10 góð ráð móti tannlæknaótta
Tey flestu kenna til tannlæknaótta, ella ótta fyri viðgerð á tannlæknastovu. Vit kenna ofta til søgur frá øðrum, um hvussu tey upplivdu viðgerðina í tannlæknastólinum, og ofta hava vit sjálvi okkara egnu upplivingar frá tannlæknastólinum. Hesar søgur eru ofta sagdar í skemti, men fyri tey umleið 40 prosentini av fólkunum,...
Eg havi tannapínu
Hevur tú tannapínu, brotið eina tonn, mist eina fylling ella komin illa fyri á annan hátt? PETRI Tannklinikk bjóðar øllum sínum viðskiftafólkum tannapínu tænastu, soleiðis at tað altíð ber til at ringja á telefon 320 320 gerandisdagar í tíðarskeiðinum 8-16, fyri at hoyra um tað er nakar møguleiki at koma...
Eg ræðist tannlæknar
Tannlæknaótti er ikki óvanligur, og kann fylla sera nógv í lívinum hjá teimum útsettu, men tað ber til at yvirvinna óttan. Fyri nógv fólk er tað at fara til tannlækna, ella at fáa viðgerð og røkt frá tannrøktara á eini tannlæknastovu, ikki bara sum at siga tað. Bara lukturin av...
Hvat kann gerast?
Á klinikkini verður alt frá vanligari tannrøkt til størri inntriv gjørt. Men í tí dagliga verður eisini stórur dentur lagdur á fyribyrgjandi ráðgeving, um hvussu ein kann røkja sínar tenn. Tað er altíð ein spennandi avbjóðing at hjálpa fólki, sum hava trupuleikar við tonnunum. Ikki bara fyri at sleppa undan...


text:
Bśfelagsskapur Heygavegur 56 er partur av eind 12 ķ Trivnašardeplinum.
Bśfelagsskapurin heldur til į Heygavegi ķ Klaksvķk. Ķ bśfelagskapinum bśgva 7 borgarar viš menningartarni. Borgararnir hava hvųr sķna egnu ķbśš. Harumframt er ein ķbśš har starvsfólk skipar fyri einari felags hųvušsmįltķš um dagin.
Ķ arbeišinum ķ bśfelagsskapinum veršur dentur lagdur į at borgarnir sjįlvir skapa eitt gott og trygt heim, og viš stųši ķ tķ einstaka, hjįlpa starvsfólkiš borgarunum at menna fųrleikarnar hjį teimum. Borgararnir halda sķna ķbśš sjįlvi, gera mat, vaska klęšir og keypa inn sjįlv viš munnligari hjįlp frį starvsfólkunum.
Gerandisdagar eru borgararnir til arbeišis ķ kommununi, hjį privatum vinnurekandi ella ķ vardum verkstašartilboši.
Ķ frķtķšini taka borgararnir lut ķ ymiskum virksemi ķ fųroyska samfelagnum sum t.d. ķ frķtķšarklubba, ķ kvųldskśla og ymiskum ķtrótti og feršast ymsastašni ķ Fųroyum og uttanlanda.
Nįttarvakt er ikki į bśfelagsskapinum.
Bśfelagsskapur Heygavegur 56
Heygavegur 56
700 Klaksvķk
Tlf. 297606Teldupost: heygavegur56@av.fo
Samband fęst viš eindarleišsluna her
Dagført tann 16-08-2018


text:
Hjartasuff og illsinnisgleps ... til øsing og upplýsing ... um búskap og búskaparfrøði ... og um hvussu politikkur, miðlar og lobbyisma grugga alt.
tirsdag den 23. oktober 2012
So tætt er valgið í USA
Eg havi ikki bara hugt eftir, hvønn veg statirnir hella í løtuni, ella um annar er greiður favorittur, men eisini hugt eftir, um staturin er ein "must win". Í Virginia sum er reyður (t.e. til Romney) á myndini, er javnt í veljarakanningum í løtuni, men um Romney tapir í Virginia er so gott sum avgjørt, at hann tapir samanlagt. Ikki bara hyggi eg eftir matematiskum kombinatiónum at fáa meirilutan av valmonnum. Í Wisconsin t.d. er fyrimunurin hjá Obama rættiliga lítil (varaforsetavalevni hjá Romney, Paul Ryan, er frá Wisconsin), men um Obama tapir í Wisconsin, er sannlíkt at hann tapir valgið samanlagt, tí aðrir statir fara sama veg. (Eg sigi ikki -- tvær vikur áðrenn valgið -- at allir reyðu og bláu statirnir enda soleiðis sum eg havi markerað, men tað eg sigi er: Um Romney ikki vinnur allar teir reyðu statirnar eg havi merkt á kortinum, tapir hann samanlagt, og um Obama ikki vinnur allar teir bláu statirnar, tapir hann samanlagt.)
Telja vit valmenn í hesi metingini, eru 253 til Obama og 248 til Romney. Íalt eru 538 valmenn, so 270 skulu til fyri at vinna.
Obama er eitt sindur nærri, og skal einans vinna Ohio við 18 valmonnum aftrat teimum statunum, sum eg havi teknað bláar. Uttan Ohio kann Obama eisini koma til 270 við at vinna Colorado og antin Iowa ella New Hampshire. Í Colorado er rættiliga javnt sambært veljarakanningunum, har Romney hevur undanvind og tí kanska er lítil favorittur. Men Obama tykist vera favorittur í Iowa og kanska eisini í New Hampshire eftir veljarakanningunum at døma.
Fyri fáum vikum síðani var Obama greiður favorittur, tí hann var frammanfyri í næstan øllum teimum 10 statunum, sum hava verið mettir sum svingstatir, t.e. har bæði Romney og Obama høvdu møguleika at vinna. Men Romney hevur -- serliga síðani fyrstu hólmgonguni -- tikið nógv inn á Obama og er farin framum í nøkrum av statunum. So hóast Obama enn er lítil favorittur, so er í løtuni nógv sum bendir á, at ikki bara Romney men eisini Obama hevur fyri neyðini at vinna Ohio, fyri at vinna samanlagt.
"As goes Ohio, so goes the nation," plaga tey siga um Ohio.


text:
Orð: Peder Sørensen
Lag 1: Jean-Jacques Rousseau
Lag 2: Johann Balthasar König
Týtt: Victor Danielsen
1. Lat okkum fundin í Himlinum minnast!
Kanska vit hittast ei foldini á;
men mangan betri tað verður at finnast,
har sum vit Harran í hásæti sjá.
Har skulu endurloyst vit allar ævir
tilbiðja hann og hans náði, og har
verður tann troystaður, hvíldur og glaður,
sum her við tárum hans vitnisburð bar.
2. Hittast í Himli! Má hjartað ei stillast,
tá hesin sannleiki fyllir tað heilt!
Latið tí huga vár longur ei villast,
latið nú sinni várt ei vera deilt!
Eygað mót dýrdini eigur at skoða,
sálin frá lutunum her vera loyst,
andin av himmalskum kærleika loga,
fundurin har uppi vera vár troyst.


text:
Vágs kommuna er partur av samstarvinum ABC fyri sálarliga heilsu og er tað eisini í hesum sambandi, at Vágs kommuna samstarvar við kappingina Skúlafótbóltur, sum eisini verður skipaður sum eitt ABC fyri sálarliga heilsu tiltak.
Hvat er ABC fyri sálarliga heilsu?
ABC fyri sálarliga heilsu er ein sálarliga heilsufremjandi ætlan, ið roynir at fáa einstaklingin at fara í gongd við at røkja og fremja sálarligu heilsuna hjá sær sjálvum og øðrum. Ein týðandi partur snýr seg eisini um at skapa karmar fyri trivnaðarfremjandi virksemi í samstarv við feløg, kommunur og stovnar.
Sálarlig heilsa er alt tað, ið ger lívið vert at liva, og tað hevur eins stóran týdning, at vit styrkja okkara sálarligu heilsu eins og okkara likamligu heilsu. Við at vera virkin á ymiskan hátt, partur av einum felagsskapi og at gera ymiskt við fullum huga, ið gevur meining fyri einstaklingin, kunnu vit styrkja og bøta um okkara sálarligu heilsu. Hetta er av stórum týdningi fyri trivnaðin hjá okkum menniskjum. ABC fyri sálarliga heilsu er fyrsta granskingargrundaða átakið, sum er fyri øll.
Ætlanin hevur í sær ráð, sum vit møguliga ikki fáa raðfest, hava orku til í gerandisdegnum, ella sum vit longu kenna, men hava gloymt. Hesi ráð eru ein einføld, ítøkilig og jalig leiðbeining, sum vit kunnu taka til okkum fyri at styrkja okkara sálarligu heilsu:
A) VER VIRKIN: Ver virkin likamliga, sálarliga, sosialt og andaliga: tú kanst ganga ein túr, lúka í urtagarðinum, tosa við ein granna, telva, lesa eina bók ella vera djúphugsin og njóta náttúruna.
B) VER SAMAN: Ver partur av einum bindiklubba, tónleikabólki, bókaklubba, ítróttaliði ella ver enn meira virkin í einum bólki, tú longu ert partur av.
C) VER HUGBUNDIN: At vera hugbundin, sipar til at vera uppií onkrum ella binda seg til okkurt við fullum huga, sum gevur tær eina kenslu av meining. Ger sjálvboðið arbeiði, set tær sjálvum eina avbjóðing, lær okkurt nýtt ella hjálp eini ommu ella vini við onkrum.


text:
Popptónleikur
Popptónleikur vendir sær til lurtarar flestar, og tí er hann einfaldur og lættur. Popptónleik nevna vit tónleikin, sum vit javnan hoyra í sjónvarpi, útvarpi og stundum í handlum. Hann er undirhaldandi, og løgini eru løtt at læra, og vanliga heftir ikki fyri hjá okkum at murra við. Poppur er ikki kræsin, og tí er hann í nógvum ymsum stíli, til dømis blues, jazzi og country. Ofta er hann upprunaliga sprottin úr tónleiki í ymsum londum, ella vit hoyra eyðkenni frá ávísum fólkaslagi. Til dømis hava jazzur, hip hop, gospel og blues røtur í tónleiki hjá svørtum amerikamonnum.
Hvørt tíðarskeiðið kenst tíðardámurin í tíggjuárunum fyri 1950 lættliga aftur. Besti poppur er lívseigur. Øll kenna vit t.d. "Eitt sunnukvøld í plantasjuni", sum varð skrivaður í 1950-árunum. Tað kemur fyri, at poppur hækkar í metum ættarlið seinni. Til dømis var valsur poppur í 19. øld. Poppur kemur út til stóru lurtarafjøldina á fløgu, plátu og ljóðbandi. Leidningar flyta mikrofon- og ljóðførisbáknini í upptøkurúminum til tól, sum taka upp hvørt ljóðførið sær. Seinni blandar ljóðstjórnarin allar ljóðrásirnar, 24 ella fleiri, í stereoupptøku við tvinnanda rásum. Nógv meira spennandi er at hoyra og síggja tónleik á palli enn heima í stovuni. Í stórari framførslu er aftan fyri pallin nógv fólk, sum hvør hevur ávísa uppgávu, at alt skal ganga væl í hond. Tøknifólkið ger spennandi ljós og ljóð. Klædnafólk, umboðsfólk, pallfólk og andlitssmyrjarar eru øll við á liðnum.